Disleksija i mali preduzetnici - Psihologija Blog\nNaslovna · Disleksija i mali preduzetnici\nDisleksija i mali preduzetnici\nPoznato je da ljudi koji pate od disleksije često pokreću sopstvni biznis, jer time zaobilaze svoje nedostatke u čitanju i pisanju, te uspevaju da afirmišu svoje kvalitete. Nova studija preduzetnika u SAD govori da je disleksija mnogo zastupljenija kod malih preduzetnika, nego što su stručnjaci ranije procenjivali. Izveštaj koji je sastavila Džuli Logan, profesorka preduzetništva na Poslovnoj školi Kas u Londonu, svedoči o tome da je više od trećine preduzetnika uključenih u istraživanje, čak 35 procenata, sebe identifikovalo kao disleksične. Istraživanje je pokazalo i da disleksični, za razliku od ostalih, češće delegiraju autoritet i napreduju u verbalnoj komunikaciji i rešavanju problema. Takođe, oni su dvostruko češće vlasnici dva ili više biznisa.\n"Otkrili smo da su disleksični koji su uspeli u životu mnogo toga prevladali tako što su razvijali kompenzatorne veštine," kaže Loganova. "Kada kažete prijateljima i pozanicima da planirate da pokrenete posao, stalno će vam govoriti kako u tome nećete uspeti i kako se to ne može ostvariti. Ali disleksičari su izuzetno kreativni u manevrisanju oko poteškoća."\nIstraživanje je obuhvatilo 139 preduzetnika iz raznih oblasti širom SAD. Loganova smatra da je broj onih koji su rekli da su disleksični "zapanjujući" i da je znatno veći od 20 procenata britanskih privrednika koji su se izjasnili kao disleksični u anketi koju je sprovela 2001. Veći procenat disleksičnih u Americi ona pripisuje ranijim i efikasnijim intervencijama u američkim školama kojima se pomaže studentima da prevaziđu probleme u učenju. Stručnjaci smatraju da oko 10 procenata Amerikanaca ima disleksiju.\nJedan od razloga zbog kojih se disleksični opredeljuju za preduzetništvo leži u tome što su strategije koje su koristili od detinjstva kako bi nadomestili svoje nedostatke u pisanoj komunikaciji i organizacionim sposobnostima - identifikovanje ljudi od poverenja i poveravanje velike odgovornosti - pogodne za biznis.\n"Spremnost za delegiranje autoriteta ovim ljudima daje značajnu prednost nad nedisleksičnim preduzetnicima, koji često biznis posmatraju kao svoje dete i žele da imaju potpunu kontrolu," dodaje Loganova.\nVilijam Dž. Denis Junior, istraživač iz Nacionalne federacije nezavisnog biznisa, kaže da rezultati ove studije odgovaraju poznatom profilu malih preduzetnika. "Preduzetnici su ljudi od akcije, koji ne vole papirologiju, rade mnogo stvari verbalno umesto čitajući i pišući i delegiraju autoritet, što sve govori u prilog visokim verbalnim sposobnostima," kaže Denis. "Uporedite ih sa menadžerima koji samo čitaju, čitaju i čitaju." Zaista, prema Loganovoj, samo jedan procenat korporativnih menadžera u SAD ima disleksiju.\nTagovi · ljudski resursi · posao · psihopatologija · istraživanje\nDavor Vlajkovic - 16.01.2008. 02:25\nVerovatno najbolji primer: Ričard Brenson.


Dodik: U planu besplatno predškolsko obrazovanje - Narod.ba\nVijesti 11. Septembra 2019.\nMilorad Dodik, srpski član Predsjedništva BiH, rekao je danas u Banjaluci da je u narednom periodu u planu da se u saradnji sa lokalnim zajednicama u Srpskoj obezbijedi besplatno predškolsko obrazovanje. Dodik je nakon sastanka na kom je predstavljena naučnoistraživačka studija “Demografski razvoj i populaciona politika Republike Srpske – analiza stanja i prijedlog mjera”, rekao da […]\nMilorad Dodik, srpski član Predsjedništva BiH, rekao je danas u Banjaluci da je u narednom periodu u planu da se u saradnji sa lokalnim zajednicama u Srpskoj obezbijedi besplatno predškolsko obrazovanje.\nDodik je nakon sastanka na kom je predstavljena naučnoistraživačka studija “Demografski razvoj i populaciona politika Republike Srpske – analiza stanja i prijedlog mjera”, rekao da mjere koje se odnose na demografski razvoj i populacionu politiku u Republici Srpskoj moraju biti dio zakonskih rješenja kako bi bile striktno provedene.\nIstakao je da su institucije Republike Srpske do sada provele niz mjera s ciljem unapređenja stanja u oblasti demografske politike.\nDodik smatra da Republika Srpska i Srbija moraju raditi zajednički na utvrđivanju mjera u oblasti demografskog razvoja i populacione politike.\nNaučnoistraživačku studiju “Demografski razvoj i populaciona politika Republike Srpske – analiza stanja i prijedlog mjera” je, na inicijativu predsjednika Republike Srpske Željke Cvijanović, izradio ekspertski tim kojim je rukovodio Draško Marinković.\nSaudijac, osumnjičen za ubistvo troje ljudi u Mornaričkoj avio-bazi Pensakola na Floridi, naveo je u manifestu uoči napada da je Amerika “zemlja zla”. Osumnjičeni za ubistvo u bazi na Floridi objavio je kratak manifest na Twitteru uoči napada. Obavještajna grupa SITE saopštila je da je riječ o Mohamedu al-Šamraniju koji je u svom manifestu naveo […]


Kruševački pekari dobili otpremnine - KruševacGrad\nOd danas bi trebalo da počne da se isplaćuje socijalni program, vredan ukupno oko 62 miliona dinara, za 158 radnika preduzeća „Branko Perišić“. Ranije je na isti način firmu napustilo njih 27, te sada ostaje svega nekoliko stalno zaposlenih.\nPoslovodstvo najavljuje nastavak proizvodnje Nakon isplate socijalnog programa za 158 zaposlenih „Branka Perišića“ u ovdašnjoj pekarskoj industriji u stalnom radnom odnosnu ostalo je svega nekoliko radnika.\nVećina zaposlenih, kako je za GRAD rekao Petar Mihajlović, generalni direktor „Branka Perišića“, će na posao biti vraćena kroz ugovore o privremenim poslovima, odnosno biće nastavljena proizvodnja hleba i peciva.\n-Preduzeće je u predstečajnom postupku, početkom januara treba da bude održano ročište na kome će biti odlučeno da li će taj postupak biti produžen ili će se otvoriti stečaj. Nismo mogli da radimo Unapred pripremljeni program reorganizacije jer velika dugovanja imamo prema komericijalnim poveriocima, oko 700 miliona\ndinara, što bi značilo da i na deset godina moramo da vraćamo po 70 miliona dinara godišnje, što bi za našu firmu bilo neizdrživo – objasnio je on.\nNapomenuo je da preduzeće u saradnji sa lokalnom samoupravom i nadležnima pokušava da nađe rešenje da ne dođe do prekida proizvodnje.\n-Firma „Agrofinans“ iz Beograda, sa kojom su u Gradskoj upravi nedavno vođeni razgovori, zainteresovana je da uzme u zakup naše pogone. Reč je o jednom od naših poverilaca, cilj joj je da naše preduzeće nastavi da radi, bez obzira da li je reč o predstečaju ili stečaju, a kako bi uspela da naplati svoja potraživanja – precizirao je.\nOvdašnja pekarska industrija ušla je u predstečajni postupak početkom novembra kako bi se zaštitila od naplate poverilaca, nakon što joj je državna zaštita prestala 31. oktobra.\nIstovremeno je Agencija za privatizaciju poništila poziv za provatizaciju tog preduzeća. „Branko Perišić“ iz prethodnog perioda ima dugovanja koja sa kamatama iznose oko 1,5 milijardi dinara.\nbranko perišić. agrofinans\n30.06.2019 0 474\n24.11.2015 0 780\n29. maja 2022., 01:57


Žene će moći svuda da voze po kraljevini, uključujući i u sveta mesta Meku i Medinu.\nMnoge žene u Saudijskoj Arabiji pozdravile su odluku kralja Salmana da im dozvoli voženje automobila. Ovo je jedina zemlja na svetu koja je to zabranjivala.\nKraljev dekret je deo šireg paketa reformi u cilju modernizacije jedne od najkonzervativnijih zemalja na svetu.\nNaloženo je formiranje ministarskog saveta koji bi trebalo da predloži konkretne mere u narednih mesec dana, a žene će moći da voze od sledećeg juna.\n“Kraljevskim ukazom će biti regulisana pravila u saobraćaju, uključujući izdavanje vozačkih dozvola muškarcima i ženama”, prenosi državna novinska agencija.\nSaudijska Arabija je jedina zemlja na svetu u kojoj je ženama zabranjeno da voze automobile. Uprkos nastojanju poslednjih godina da stvori imidž modernije države, ovo pitanje je dugo bila mrlja kada je reč o međunarodnom ugledu Saudijske Arabije.\nAktivistkinje su insistirale na ostvarivanju ovog prava od 1990-ih, ističući da je to deo šire borbe za poboljšanje njihovog položaja u kraljevini.\nSaudijski ambasador u SAD princ Haled bin Salman je kazao da je “ovo istorijski dan u našoj kraljevini”.\n“Smatram da naše vođstvo uviđa da je društvo spremno za promene. To je prava odluka u pravo vreme”, kazao Salman.\nOn je dodao da ženama neće biti potrebna pratnja muškog staratelja za dobijanje dozvole ili upravljanje autom te da će moći svuda da voze po kraljevini, uključujući i u svetim mestima Meki i Medini.\nAktivistkinja Manal al Šarif, koja je bila uhapšena 2011. nakon protestne vožnje, napisala je na Tviteru da je oduševljena.\n“Danas je poslednja zemlja na planeti dozvolila ženama da voze…uspele smo”.\nSuština je da upravljamo volanom naše sopstvene sudbine: Manal al Šarif\nU intervjuu za Radio Slobodna Evropa prošle godine, istakla je da “sloboda dolazi iznutra”.\n“Nije suština naše borbe da možemo da vozimo automobile, već da upravljamo volanom naše sopstvene sudbine”, rekla je.\nLatifa al-Šalan, članica Šura Saveta, kazala je da će ova odluka pospešiti zapošljavanje žena u privatnom sektoru.\n“Ovo je istorijski dan i ne mogu da nađem reči da izrazim svoje kao i osećanje hiljada Saudijki”, kazala je al-Šalan za TV Arabija.\nOvo je velika promena u konzervativnoj Saudijskoj Arabiji u kojoj je veoma ograničena uloga žena u društvu, uključujući i pojavljivanje u javnosti, putovanja ili studiranje koje je moguće samo u pratnji oca, brata ili muža. Takođe, muški staratelj je donosio odluku o zaposlenju, braku i većini pravnih pitanja, pa čak i lečenju.\nSaudijske su obavezne da budu potpuno pokrivene čadorom.\nDozvola ženama da voze je deo šireg paketa reformi do 2030. Postepeno poboljšanje njihovog položaja počelo je za vreme preminulog kralja Abdulaha. Njegov naslednika Salman nastavio je od 2015. ovaj proces.\nTako su u prošlu subotu Saudijke po prvi put bile na stadionu povodom nacionalnog praznika, što ranije nije bilo moguće zbog striktnog pravila o razdvojenosti polova. Najkonzervativniji slojevi, pre svega islamski klerici od čije podrške kraljevska porodica veoma zavisi, protive se ovim promenama.\nTo pokazuje i pojedine reakcije na Tviteru u kojima se vlasti optužuju za “iskrivljavanje šerijatskog prava”.\n“Koliko znam, šerijatski učenjaci ističu da je ženama zabranjeno (haram) da voze. Kako je to odjedanput dozvoljeno (halal)”, napisao jedan od kritičara.\nSaudijske žene traže pravo da voze\nPočetkom ovog meseca suspendovan je jedan imam zbog izjave da ženama treba zabraniti da voze, jer im se mozak “smanjuje na četvrtinu muškarčevog” kada idu u kupovinu.\nNa pitanje Rojtersa da li se pribojava reakcije konzervativaca, ambasador Salman je istakao: “U sprovođenju ovih reformi neki ljudi će biti za mestom vozača a neki na zadnjem sedištu, ali ćemo se svi kretati napred”.\nPrinc Salman, jedan od kraljevih sinova, kazao je da omogućavanje ženama da voze ima za cilj ne samo društvene već i ekonomske promene.\nNjegov stariji brat, presolonaslednik Mohamed (32), postao je simbol reformi u zemlji u poslednjih nekoliko godina. Mnogi mladi Saudijci doživljavaju njegov uspon kao potvrdu da njihova generacija dobija ključnu poziciju u vođenju zemlje čija je patrijarhalna tradicija omogućavala premoć starijih i blokirala omogućavanje širih prava ženama.\nGeneralni sekretar UN Antonio Gutereš pozdravio je odluku Saudijske Arabije. “Važan korak u dobrom pravcu", naveo je na Tviteru čelnik svetske organizacije.\nOglasile su se i SAD, jedan od najbližih saveznika Rijada. U saopštenju Bele kuće navodi se da predsednik Donald Tramp gleda na tu promenu kao na "pozitivan korak ka promovisanju prava i šansi za žene Saudijske Arabije".\nSaudijska Arabija će dozvoliti ženama da voze\nPoreklo imovine na dnevnom redu pred izbore u Srbiji


NA PROTESTU PROTIV NASILJA POVRIJEĐENA 23 POLICAJCA | Hayat.ba\nNA PROTESTU PROTIV NASILJA POVRIJEĐENA 23 POLICAJCA\nNajmanje 23 policajca lakše su povrijeđena tokom protesta organizovanih u Meksiku povodom Međunarodnog dana borbe protiv nasilja nad ženama.\nStotine ljudi, uglavnom žena, koje su izašle na trgove u mnogim gradovima zemlje, posebno u glavnom gradu Meksiku, organizovale su demonstracije u znak protesta protiv rodne nejednakosti i ubistva žena.\nTokom protesta došlo je do sukoba u kojim su lakše povrijeđena 23 policajca.\nPolicija je intervenisala na demonstrante suzavcem i aparatima za gašenje požara.\nDemonstranti su pozvali na zaustavljanje nedavnog povećanja broja ubistava žena u zemlji.\nU zemlji je od januara prošle godine u napadima na žene umrlo 3.960 žena. Meksiko je poznat kao zemlja s najvećom stopom femicida među zemljama Latinske Amerike.\nMirza Imamović - 24/01/2022 14:08 0\nFederalna vlast u Kamberi upozorila je sve australijske državljane koji se nalaze u Ukrajini da napuste zemlju što je prije moguće.


Da podsetimo, „Rammstein” će prvi put nastupiti u Srbiji, a u Beograd dolaze u sklopu svetske turneje na kojoj promovišu novi album „Liebe ist fur alle da” koji je objavljen prošle nedelje. Nakon kontroverznog spota za prvi singl „Pussy” koji je snimljen kao pravi porno-film, otkačeni Nemci su pripremili još jedno iznenađenje za najzagriženije fanove - uskoro će se u prodaji pojaviti i specijalni boks-set u kojem će se osim novog CD-a nalaziti i šest vibratora, lisice i lubrikanti!\nČitavih 10 sezona porodica Kardašijan suvereno je vlada američkim medijskim prostorom, a osim rijalitija, članovi najpoznatije porodice uspešno su se oprobali i u drugim granama šou - biznisa i preduzetništva. Sada se čini da je njihovoj sveprisutnosti došao kraj, a ovo su neki od razloga.\nKlint Istvud odbio uloge Džejmsa Bonda i Supermena\nHolivudska legenda, glumac i režiser Klint Istvud otkrio je kako je odbio priliku da igra ulogu britanskog tajnog agenta Džejmsa Bonda, prenosi “Dejli mejl”.\nGagi Jovanović se zbog bolesti povlači iz javnosti, a njegova ćerka govori o tome kakvo je glumčevo stanje (VIDEO)


Vila Agapi - Neos Marmaras - Balos Travel letovanje 2019\nVila Agapi se nalazi u centralnom delu Neos Marmarasa na oko 150 metara udaljenosti od mora, a 500-ak metara od gradske plaže.\nVila Agapi - Neos Marmaras\nLokacija: Vila Agapi se nalazi u centralnom delu Neos Marmarasa na oko 150 metara udaljenosti od mora, a 500-ak metara od gradske plaže. Raspolaže dvokrevetnim i trokrevetnim studijima, trokrevetnim i četvorokrevetnim apartmanima, kao i petokrevetnim dupleks apartmanima, koji se nalaze u prizemlju, na prvom, drugom i trećem spratu. Sve smeštajne jedinice poseduju osnovno opremljenu kuhinju, kupatilo, TV, klima uređaj i komfornu terasu, od kojih pojedine imaju bočni pogled na more.\nWiFi internet – DA Parking – NE Peškiri – NE Klima uređaj DA\n-Jačina signala interneta, brzina i kvalitet protoka i povezivanja kao i stabilnost mreže zavisi isključivo od provajdera, tehničkih mogućnosti u samom letovalištu i regiji i drugih faktora\nVila Agapi se nalazi u centralnom delu Neos Marmarasa na oko 150 metara udaljenosti od mora, a 500-a


Novi Sad dobija modernu zgradu PIO fonda - Vojvodina Info\nNovi Sad dobija modernu zgradu PIO fonda\n– Očekujemo da ćemo početkom oktobra dobiti najlepšu zgradu PIO fonda u celoj Srbiji sa najboljim uslovima za ostvarivanje prava svih korisnika – rekao je Vučević.\n– Čestitam ministarki i rukovodstvu Fonda, jer ovo će biti objekat na ponos Novog Sada, na koji će biti upućeni ljudi iz cele Vojvodine. Imaćemo najmoderniju zgradu sa parkingom na dva sprata, u potpunosti prilagođenu osobama sa invaliditetom.\n– Ovo velelepno zdanje simbol je iskazanog pristupa države Srbije kadaje reč o svim aspektima života građana – kazala je ministarka.\n– Korisnici će ovde mnogo brže da realizuju svoja prava, zaposleni će imati bolje uslove za rad što će doprineti produktivnosti i poboljšanju kvaliteta svih usluga. Prostorije su prilagođene različitim stepenima invaliditeta i zdravstvenim stanjima. Vrlo brzo uslediće otvaranje nove zgrade, a PIO fond je i na ovom projektu iskazao jake parametre stabilnosti.\nPrevious articleŠkoda koja nije smela da se trka zbog Hladnog rata (VIDEO)\nNext articleIshrana sa malo soli više donosi štete nego koristi?


Još jedan brazilski fudbaler "zapao" je za oko Dejanu Stankoviću i figurira kao opcija da predvodi napad naredne sezone. Takva obaveza je i pred Crvenom zvezdom, koju dva boda dele od nove titule i trećeg uzastopnog učešća u kvalifikacijama za Ligu šampiona, a u pokušaju da se ...\nSportske.net - 26.05.2020\nKo će sve od stranaca igrati u Zvezdi sledeće sezone? Crvena zvezda će i sledeće sezone imati oslonac na strane fudbalere, kao što je to bio slučaj u prethodnih nekoliko godina, što se ispostavilo kao sasvim dobro rešenje.\nZvezda je počela da prati brazilskog napadača Andersona Silvu iz Famalikaoa, koji je u ovom trenutku zbog potencijala i kluba u kom igra možda "prevelik zalogaj", ali to nije jedini fudbaler iz Portugala koji je interesantan sportskom sektoru.\nZVEZDA AKTIVIRA BOMBU: Andre Luis na meti crveno-belih!\nEspreso - 26.05.2020\nNeizvesnost oko fudbalskih takmičenja zbog pandemije korona virusa polako jenjava, pa klubovi konačno mogu da se posvete planiranju tima za narednu sezonu Još jedan brazilski fudbaler "zapao" je za oko Dejanu Stankoviću i figurira kao opcija da predvodi napad naredne sezone.


EU otvara još dva poglavlja sa Srbijom, 6 i 30 – BiGportal.ba\nKonačnu odluku da se otvore poglavlja 6 i 30 donijeli su danas ambasadori zemlja članica EU.\nNa sastanku stalnih predstavnika zemlja članica EU (COREPER) na ambasadorskom nivou bez rasprave je potvrđena saglasnost svih 28 država Unije da Srbija u ponedjeljak na Međuvladinoj konferenciji otvori dva nova poglavlja u pristupnim pregovorima sa EU.\nIako je i poglavlje 33 o finansijskim i budžetskim odredbama do posljednjeg trenutka bilo predmet razmatranja među državama članicama, Tanjug saznaje da pet članica Unije nije dalo ”zeleno svjetlo” za njegovo otvaranje.\nPrema diplomatskim izvorima agencije u Briselu, među članicama koje ovoga puta nisu odobrile otvaranje ovog poglavlja nalaze se i Njemačka i Francuska.\nIzvještaj o napretku u poglavljima 23 i 24 zemljama članicama prošlog meseca podnijela je Evropska komisija.\nNa osnovu toga, ali i na osnovu izvještaja Evropske službe za spoljne poslove o napretku u procesu normalizacije odnosa Beograda i Prištine, zemlje članice EU donijele su političku odluku da Srbija do kraja 2017. godine otvori još dva, umjesto tri nova poglavlja u svojim pristupnim pregovorima.\nU Briselu ponavljaju da je napredak u poglavljima 23 i 24 koja se tiču vladavine prava u zemlji i poglavlju 35 koje prati normalizaciji odnosa Beograda i Prištine uslov za dalji napredak Srbije u cjelokupnim pristupnim pregovorima.


MKSJ će otvoriti svoja vrata javnosti 18. septembra 2011. u sklopu četvrtog godišnjeg "Međunarodnog dana" koji organizuje Opština Hag.\nOvaj događaj javnosti pruža priliku da zaviri iza kulisa Međunarodnog grada mira i pravde. MKSJ pozdravlja ovu priliku da se približi svojim komšijama i predstavi svoj mandat, rad i dostignuća građanima Haga i široj javnosti.\nVrata Međunarodnog suda biće otvorena od 11:00 do 17:00 časova, a aktivnosti tokom dana će uključivati prezentacije visokih zvaničnika i zaposlenih na MKSJ, između ostalih sudije Alphonsa Oriea (u 13:45 časova) i tužioca Sergea Brammertza (u 15:00 časova), vreme posvećeno pitanjima i odgovorima, mogućnost da se poseti unutrašnjost jedne od sudnica MKSJ uz pratnju vodiča i izložbu i filmove kojima će biti predstavljen rad Međunarodnog suda.\nMKSJ će takođe biti predstavljen na Međunarodnom sajmu koji se održava istog dana u kongresnom centru World Forum. Posetioci štanda Međunarodnog suda imaće priliku da pregledaju veliki broj informativnih materijala kojima je predstavljen rad MKSJ i da dobiju odgovore na svoja pitanja od predstavnika Međunarodnog suda.


SDA(BIH): Drina je državna imovina, njome ne mogu upravljati entitetske vlasti – Tutinske Novine\nPotpisivanje zajedničke izjave u vezi sa realizacijom projekta Hidroenergetskog sistema “Gornja Drina” između premijerke Srbije Ane Brnabić i vlasti entiteta Republika Srpska, koje je zakazano danas u Banjoj Luci, predstavlja grubi napad na suverenitet Bosne i Hercegovine, saopćila je SDA.\n“Činjenica da premijerka Srbije, uprkos navedenom, potpisuje protivpravnu izjavu o raspolaganju državnom imovinom Bosne i Hercegovine sa entitetskim premijerom kao neovlaštenim organom – predstavlja grubo nepoštivanje unutrašnjih ustavnih nadležnosti Bosne i Hercegovine”.\nVlada Srbije, ističu iz SDA, može samo sa državnim vlastima Bosne i Hercegovine pregovarati i eventualno zaključiti sporazum o projektima na rijeci Drini, a svaki pokušaj da to učini sa nižim nivoima, koji nemaju ovlasti za to, predstavlja vrlo opasno kršenje Dejtonskog mirovnog sporazuma kojim je Srbija obavezana da poštuje suverenitet i unutrašnje ustavno uređenje Bosne i Hercegovine.\n– SDA će, preko svojih izabranih predstavnika, upotrijebiti sve raspoložive pravne instrumente unutar bh. institucija, a ako bude potrebno i instrumente preko međunarodnopravnih institucija da zaštiti imovinu, prava i suverenitet Bosne i Hercegovine – zaključuju u saopćenju.


Potencijalnim poslovnim partnerima nudimo mogućnost da iskoriste prednost visokostručnog kadra i dobiju kvalitetnu uslugu iz oblasti finansijskog, knjigovodstveno-računovodstvenog i poreskog segmenta poslovanja po pristupačnoj ceni naših paketa usluga uz potpuno besplatno korišćenje kvalitetnog i pouzdanog poslovodstvenog softvera Balans.\nNaš tim poseduje spoj znanja i iskustva u domenu računovodstva, poreskog konsaltinga i finansija, a za naše klijente smo tu da ih obučimo i damo smernice u primeni Međunarodnih računovodstvenih standarda (MRS) i Međunarodnih standarda finansijskog izveštavanja (MSFI). Naše poslovanje usmereno je na to da brzo, efikasno i blagovremeno obavimo sve knjigovodstvene poslove, vodeći računa o tome da našim klijentima štedimo vreme, novac i energiju.\nNudimo kompletan spektar računovodstvenih usluga:\nVođenje poslovnih knjiga u skladu sa odredbama Zakona o računovodstvu i reviziji,\nIzrada periodičnih i završnih računa,\na spremni smo da udovoljimo svim Vašim specifičnim zahtevima.\nZa sve klijente, bez obzira na obim poslovanja, poslovno računovodstvo se vodi neposredno u samom preduzeću, a mi smo pouzdan savetnik i pružamo svu neophodnu podršku u organizaciji i kontroli kompletnog knjigovodstvenog i računovodstvenog dela preduzeća.\nKonsalting u oblasti finansija predstavlja potrebu savremene organizacije i u svim privrednim segmentima je u značajnoj ekspanziji. Tržište koje je sve razvijenije zahteva pouzdne finansijske informacije i savete koji doprinose minimizaciji poslovnih rizika.\nKoristeći svoje znanje, iskustvo i savremene alate finansijske analize (finplan) mi pomažemo našim klijentima pri donošenju ključnih odluka vezanih za razvoj poslovanja, tako što vršimo:\nDetaljnu analizu postojeće organizacije rada i preporučujemo racionalizaciju svih funkcija,\nRazvoj internih procedura,\nUspostavljanju sistema internih kontrola,\nFinansijsko-poslovni konsalting o mogućnostima poboljšanja poslovne situacije preduzeća,\nProcene vrednosti kapitala i imovine,\nIzradu biznis planova i finansijskih planova preduzeća,\nAnalizu struktura bilansa,\nPraćenje poslovanja iz meseca u mesec,\nPripremu privrednog društva za eksternu reviziju,\nKonsalting o investicijama i finansijskim odlukama,\nIzradu i ocenjivanje investicionih projekata i\ndrugo finansijsko i poslovno savetovanje.\nUsluge koje pružamo Vam omogućuju da uspešno planirate poslovanje, sagledate finansijsku situaciju sopstvene organizacije, procenu poslovanja poslovnih partnera i na efektivan i efikasan način reagujete na promene.\nFinansijski konsaltning predstavlja osnovu za uspešno poslovanje i ulaganje koje se višestruko isplati.\nPored savetovanja u poslovanju klijentima pružamo mogućnost da iskoriste prednosti posreskog sistema u Srbiji , dajući im savete u oblasti poreskog planiranja, mogućnosti korišćenja poreskih olakšica, praćenje poslovanja i usaglašavanja privrednog subjekta sa važećom poreskom regulativom za sve vrste poreza.\nDa bi poslovanje privrednog subjekta bilo optimalno neophodno je znanje iz oblasti poreskog zakonodavstva i računovodstvene prakse, stoga Vam omogućavamo upravo to, da na bazi poznavanja poreskih propisa, računovodstvenih pravila i zakonskih mogućnosti ostvarite značajne poreske uštede.\nSvojim klijentima između ostalog možemo ponuditi sledeće usluge iz oblasti poreskog savetovanja:\nPriprema poreskih prijava i obrazaca, izveštaja i bilansa za pravna i fizička lica,\nSaveti i mišljenja pri utvrdjivanju poreza i optimalizaciji poreskih izdataka,\nPoresko zastupanje pred nadležnim državnim organima,\nPoreski konsalting u cilju smanjenja poreskih obaveza u granicama zakona,\nPoreski konsalting je izuzetno značajan za poslovanje svakog privrednog subjekta, jer pažljivo planiranom poreskom politikom možete ostvariti velike uštede u poslovanju.\nNašim potencijalnim poslovnim partnerima, korisnicima naših računovodstvenih usluga, nudimo mogućnost da iskoriste prednosti potpuno besplatnog korišćenja poslovodstvenog softvera Balans u verziji koja najviše odgovara veličini i potrebama njihove firme.\nPoslovodstveni softver Balans razvijan i kreiran od strane Melany team-a kao ERP (Enterprise Resource Planning) sistem je softversko rešenje koje omogućava organizacijama da upravljaju i kontrolišu svoje glavne poslovne procese.\nUvođenje ERP rešenja je značajan napredak svakog poslovanja i predstavlja važnu poslovnu odluku u cilju obezbeđivanja konkurentnosti, osetljivosti na zahteve klijenata i fleksibilnosti u vođenju poslovanja u globalnoj ekonomiji. Implementacija ERP rešenja omogućava kompanijama da izvrše reinženjering poslovne prakse ka "najboljoj praksi" i potencijale informacione tehnologije upotrebe za ostvarenje svojih ciljeva (više informacija na www.melany.rs).


Kako stoji u The Gardian publikaciji, inicijalni nedostatak nastao je zbog zatvaranja brojnih fabrika tokom korona pandemije, sa ostalim proizvođačima koji i dalje ne uspevaju da isporuče svoj proizvod u skladu sa sverastućim potraživanjima, uprkos činjenici da se proizvodnja polako vaća u normalu. "Čipovi su sve", izjavio je Nil Kampling, medijski i tehnološki analitičar Mirabaud grupacije. "Trenutno se u svetu odigrava savršena oluja faktora potražnje i snadbevanja. U suštini, na tržištu postoji novi nivo potraživanja sa kojim je nemoguće ići ukorak, svi su u krizi i stvari postaju gore iz dana u dan."\nOvaj manjak čipova utiče na svaki elektronski proizvod koji koristimo, od gejming konzola, laptop i desktop računara, preko televiozra i pametnih telefona, pa sve do automobila. Uprkos tome što je drugi najveći kupac čipova na svetu, odmah nakon kompanije Apple, Samsung je otkrio nešto ranije da će najverovatnije biti primoran odložiti tržišni plasman jednog od svojih vrhunskih modela. Sony očekuje da neće dostići svoje prodajne targete PlayStation 5 konzola ove godine zbog nedostatka zaliha, dok Microsoft takođe potpada u kritičnu grupu zbog problema sa snadbevanjem, posebno zbog Xbox Series X kozola koje će biti prodavane u manjoj stopi od planirane za ovu godinu. Proizvođači automobila poput kompanija General Motors, Nissan, Mercedes, BMW i Ford takođe očekuju veliki pad svojih profita zbog celokupne situacije.\nSa povećanjem potražnje, stručnjaci navode da će i cene otići u nebesa. "Ne postoje naznake da će proizvodnja uspeti da isprati potražnju, niti da ćemo u skorije vreme videti pad potražnje, dok će cene nastaviti da rastu u čitavom lancu", dodao je sturčnjak. "Ovo će uticati na svakog čoveka u procesu, od fabrika do krajnjih korisnika. Očekujte porast cene automobila, telefona i ostalih uređaja. Ove godine prošlogodišnji iPhone modeli neće biti ništa jeftiniji u poređenju sa cenom koju su imali tokom tržišnog predstavljanja."


'Smenjuju Šoškića da dođu do para'\nNe postoji valjan zakonski razlog za smenu guvernera Narodne banke Srbije, ali on uvek "može da se izmisli i iskonstruiše" - kaže saradnik Ekonomskog instituta Stojan Stamenković.\nNa predstavljanju novog broja časopisa "Makroekonomske analize i trendovi", on je ocenio da su špekulacije o smeni guvernera verovatno povezane sa predlogom da Narodna banka Srbije, putem kupovine obveznica od Razvojne banke, koja bi bila u državnom vlasništvu, finansira investicije u iznosu od milijardu evra.\nDa bi se realizovala ta ideja, potreban je guverner koji će je sprovesti, rekao je Stamenković, istovremeno ocenjujući da bi "podržavanje investicija sredstvima iz primarne emisije vodilo u katastrofu".\n- Ako je osnovana pretpostavka da usmeravanje emisije u investicije garantuje novu vrednost i vraćanje duga, prvo pitanje bi moglo biti zašto je onda smederevska železara problem i zašto samo stvara nove dugove, šta garantuje profitabilnost takve investicije i ko na kraju pokriva taj dug - zapitao je on i naglasio da je to država, odnosno poreski obveznici.\nPrema rečima Stamenkovića, i kada je investicija profitabilna deo sredstava se odliva u potrošnju, odnosno isplaćuju se lična primanja, a veliki deo te emisije okrenuo bi se tražnji za sredstvima iz deviznih rezervi.\nDrugim rečima, devize će se prodavati za dinare iz emisije i to će pojačati pritisak na kurs i sa te strane na inflaciju, odnosno celokupna emisija za te kredite prelila bi se u inflaciju koja bi na kratak rok pogurala privrednu aktivnost, ali bi posle toga sledile recesione tendencije, precizirao je on.\n- Nova vlada mora da traži rešenje u stimulisanju priliva investicija iz inostranstva i stvaranju uslova za te investicije - pravnih, proceduralnih i tržišnih - naglasio je Stamenković.


VIDEO: „Half time Pub“ i „Hotel Happy“ finalisti u tradicionalnom, „Evrogas“ i „Hotel Sax Balkan“ u pozivnom turniru „Dimitrovgrad 2019“ - Far\nZa titulu najboljeg tima u tradicionalnom delu turnira u malom fudbalu u Dimitrovgradu boriće se ekipe „Half time Pub“ i „Hotel Happy“. U sinoćnim polufinalnim utakmicama „Half time Pub“ je nadigrao „Levski“ iz Sofije sa 3:1, dok je „Hotel Happy“ bio bolji od još jednog bugarskog predstavnika, ekipe „MFK Bulgari“ rezultatom 6:1.\nU pozivnom delu turnira plasman u finale su ostvarili „Evrogas“ i „Hotel Sax Balkan“. „Evrogas“ je bez većih problema savladao domaći tim „Mlekara Stara planina“ sa 4:1. Branioci titule ekipa „Hotel Sax Balkan“ je minimalcem 1:0 protiv „Bele Palanke“ obezbedila sebi još jedno učešće u velikom finalu.\nU konkurenciji veterana „Real Caribrod“ je rezultatom 4:2 savladao „VM Auto Elit“ iz Sofije i u finalu će sastati sa ekipom „Veterani Dimitrovgrad“.\nKod mlađih pionira sinoć je igran meč za treće mesto. „My freedom“ je nakon boljeg izvođenja penala savladao „Balkanski 2“ ukupnim rezultatom 6:4. U konkurenciji starijih pionira na programu je bio polufinalni susret između timova „Armada Security“ i „Mehana Stara planina“. „Armada Security“ je bila bolja rezulatom 6:1.\nFinalnim susretima i utakmicama za 3. mesto večeras će biti spuštena zavesa na 56. izdanje turnira u malom fudbalu u Dimitrovgradu.\nRaspored mečeva za petak, 26. jul\nStariji pioniri (Susret za 3. mesto)\n18:00 Mehana Stari podrum – Caffe Haustor\n18:40 Real Caribrod – Veterani Dimitrovgrad\nMlađi pioniri (Finale)\n19:20 Balkanski 1 – Senjak Pirot\nStariji pioniri (Finale)\n20:00 UR D-Dorm – Armada Security\nSeniori (Utakmice za 3. mesto)\n20:50 Levski Sofija – MFK Bulgari (Tradicionalni turnir)\n21:40 Mlekara Stara planina – Bela Palanka (Pozivni turnir)\n22:30 Half time Pub – Hotel Happy (Tradicionalni turnir)\n23:20 Evrogas – Hotel Sax Balkan (Pozivni turnir)\nVIDEO: Veliki broj golova obeležio 3. i 4. takmičarski dan na turniru u malom fudbalu u Dimitrovgradu VIDEO: Turnir u malom fudbalu „Dimitrovgrad 2019“ – 5. i 6. takmičarski dan VIDEO: Poznati parovi eliminacionih rundi kod mlađih, starijih pionira i seniora Rezime 7. takmičarskog dana na turniru u malom fudbalu „Dimitrovgrad 2019“\n2019caribrodDimitrovgradEvrogasHalf time PubHotel HappyHotel Sax Balkanmali fudbalPolufinalni susretirezultatiSportturnir


Press Online :: Džet set :: HUM(ANA)\n11. 01. 2007. - Autor: (A. S. I.)\nAna Nikolić, Aleksandar Ilić, Bojana Ordinačev i Katarina Radivojević posetili Veliku Hoču na Kosovu i podelili poklone za više od 300 mališana.\nPredstavnici Narodne kancelarije predsednika Srbije, sa direktorom Draganom Đilasom na čelu, svečano su prekjuče otvorili renoviranu zgradu Doma kulture u Velikoj Hoči, opština Orahovac na Kosovu.\nSredstva za renoviranje zgrade obezbedio je Sekretarijat za obrazovanje i kulturu Vojvodine, a slavlje su uveličali pevači i glumci Ana Nikolić, Aleksandar Ilić, Bojana Ordinačev i Katarina Radivojević, koji su ovim povodom podelili prigodne poklone za više od 300 mališana iz tog kraja.\nU izjavi za naš list Ana Nikolić kaže da je presrećna što je dobila priliku da unese tračak radosti u živote svojih fanova s Kosova: - Srećna sam što sam imala priliku da simboličnim poklonima ljudima iz ovog kraja unesem malo radosti u živote. Susret sa mališanima je bio jako emotivan, s obzirom na to da su uslovi u kojima ta deca žive veoma teški i smatram da je dužnost svih ljudi sa estrade da se našem narodu pomaže uvek i u svakom trenutku - kaže humana Paraćinka za Press.


"Biznis i finansije" objavile rang listu najprofitabilnijih kompanija u Srbiji - Povezane vesti - Naslovi.net\nNova ekonomija 01.12.2020\nNaftna industrija Srbije (NIS) bila je najuspešnija kompanija na srpskom tržištu u 2019. godini, dok je kompanija Ziđin Bor Koper imala najveći pad dobiti, pokazuje rang lista koju je objavio magazin Biznis i finansije u svojoj godišnjoj ediciji… »\nSto najvećih kompanija u Srbiji je dočekalo korona krizu sa prošlogodišnjom dobiti koja je bila za preko 45% manja u poređenju sa godinom ranije. Usluge, koje su lane bile najzaslužnije za privredni rast, u 2020. su bile najveće žrtve pandemije i… »\nNaftna industrija Srbije bila je najuspešnija kompanija u 2019. godini, sa znatno većom dobiti od ostalih. To je pokazala rang-lista objavljena u godišnjoj ediciji Biznis top 2019/20. u izdanju ekonomskog mesečnika Biznis i finansije. Kompanija Ziđin… »\nNaftna industrija Srbije bila je najuspešnija kompanija u Srbiji u prošloj godini, prema godišnjoj rang listi objavljenoj u ediciji Biznis top 2019/20 u izdanju ekonomskog mesečnika "Biznis i finansije". Kompanija "Ziđin Bor Koper", koja je bila… »\nBiznis i finansije: NIS ostvarila najveću dobit u 2019, Ziđin najveći gubitaš\nNaftna industrija Srbije (NIS) ostvarila je najveću dobit među domaćim kompanijama u 2019. godini, dok je Ziđin Bor Koper, koja je pre dve godine bila najprofitabilnija, u 2019. zabeležila najveći pad dobiti i zauzela prvo mesto prema ukupnom… »\nTelegraf pre 1 satjoš 19 povezanih


VIŠEGRAD – Vlast Republike Srpske kupuje udio u „Hidroelektrani Bistrica“ iako su se pojedini akcionari oštro usprotivili i glasali protiv jer HE nema saglasnosti i dozvole za gradnju, sadašnji suvlasnik „Kaldera company“ od nje potražuje tri miliona KM, nije definisano pokriće gubitka, ali ni druge pojedinosti.\nPortal CAPITAL objavio je da je Republika Srpska prije 11 godina bez konkursa prodala laktaškoj firmi „Kaldera company“ Milenka Čičića 90 odsto preduzeća „HE Bistrica“ za 6,8 miliona KM, a da sada kupuje pola tog koncesionog preduzeća za 10,6 miliona KM.\nSkupština akcionara „HE na Drini“ usvojila je 22. marta Odluku o kupovini udjela u „HE Bistrica“ Foča. Prethodno je Vlada RS 14. marta donijela Rješenje za promjenu vlasničke strukture u koncesionom privrednom društvu „HE Bistrica“.\nUsvojena odluka predviđa kupovinu 51 odsto udjela u „HE Bistica“ Foča i to od preduzeća „Energo Bosna“ Prag 38,5 odsto udjela, od „Kaldera company“ Laktaši 2,5 odsto udjela i od „Elektrodistirbucije“ Pale 10 odsto udjela.\nMeđutim, zapisnik sa vanredne sjednice Skupštine akcionara „HE na Drini“ otkriva mnoge manjkavosti odluke o kupovini udjela u „HE Bistrica“.\nNaime, prijedlogom odluke nije navedena kupoprodajna cijena, ali se navodi da je ukupna procijenjena vrijednost 51 odsto udjela u „HE Bistrica“ bez indirektnih poreza 10.590.956 KM, te da će se sredstva za predmetnu kupovinu udjela obezbijediti iz ukupnih potraživanja od „Elektroprivrede RS“.\nTek u ponudi o prodaji udjela navodi se da bi „Energo Bosni“ bilo plaćeno 7,99 miliona KM, „Kaldara company“ 519.155 KM, a „Elektrodistribuciji“ Pale nešto više od dva miliona KM, što pokazuje da će za udio od 51 odsto „HE na Drini“ platiti ukupno 10,5 miliona KM.\nU Analizi pravnog položala, koju je uradio advokat Ognjen Avlijaš, navedeno je da u dokumentaciji nema podataka o eventualnim zaduženjima „HE Bistrica“, te je preporučio da se na to pitanje obrati posebna pažnja.\nPredstavnik DUIF „Kristal invest“ Goran Klincov rekao je da taj fond nije saglasan sa odlukom\nPredstavnici “Bors invest fonda”, “Profit plusa”, “VIB fonda”, “VB fonda”, “Aktiva invest fonda” i “Balkan investment fonda” su bili uzdržani, istakavši niz činjenica.\n“Dozvolama za gradnju je istekao rok, ekološkim dozvolama je istekao rok, MHE B2 je istekao rok za početak gradnje, istekao je rok saglasnosti JP “Putevi RS”, postoji ugovor o zajmu “Kaldera” prema “HE Bistrica” od tri miliona KM, dug “Kaldere” od 953.948 KM, investiciona vrijednost po projektu je 76.314.580 evra, a investiciona vrijednost uzeta od strane procjenitelja je 66.881.814 evra, amortizaciona stopa je niska dva odsto, potrebno je definisati kako se pokriva gubitak u iznosu od 492.552 KM na dan 28. februar 2018. Predlažemo iz svega gore navedenog od strane komisije koju je imenovalo preduzeće da se još jednom razmotri stav oko kupovine”, istakli su iz fondova.\nUzdržani su bili i fondovi “Polara invest” uz obrazloženje da u prijelogu odluka i dostavljenim materijalima o kupovini udjela u “HE Bistrica” nisu predstavljeni finansijski efekti ulaganja.\nProtiv kupovine su bili DUIF “Euroinvestment” uz obrazloženje da se može konstatovati velika razlika između registrovanog osnivačkog kapitala i procjene fer tržišne vrijednosti kapitala koju je uradio “Grant Thornton”.\n“Nije se imalo uvida zašto je smanjena vrijednost investicije, odnosno gradnje objekta, cijena električne energije poslije 15 godina je upitna. Procjenitelj je previdio smanjenje prihoda, trošak na izgradnji DV-a nije uračunat, amortizaciona stopa dosta niska, što bi za opremu trebala biti veća”, naveo je taj fond, istaknuto je u zapisniku.\nProtiv su glasali i “Fortuna fond” i fond CME BX EQUITY, kao i akcionar Dejan Savić.\nIZ PREF-a su naveli da osnovni kapital “HE Bistrica” iznosi 10.212.299 KM, dok vrijednost za kupovinu 51 odsto vlasničkog udjela iznosi 10.590.956 KM.\n“Međutim, pošto je preduzeće pribavilo sve neophodne saglasnosti i sprovelo procedure i ako je “HE Bistrica”, koja je nosilac koncesije za izgradnju četiri male hidroelektrane, pribavila saglasnost, glasamo “za””, naveli su u PREF-u.\nZa kupovinu su glasali i “Unioinvest fond” i “Invest nova”, pored ERS-a, Fonda za restituciju i akcionara fizičkih lica, ukupno 84 odsto akcionara.\nProtiv je bilo 11,6 odsto akcionara, a uzdržano je bilo 4,2 odsto akcionara.\nNa osnovu svega Skupština akcionara “HE na Drini” odlučila je da kupi 51 odsto udjela u “HE Bistrica”.\nTagovi: he bistricaizborizdvajamokaldera companykupovinavazno\nKomentari na članak: Čičić prodao Srpskoj „HE Bistricu“ bez dozvola i sa milionskim dugom\n22.04.2019 u 12:34\nZaduzenja se vide u bilansu, mozes biti i lugar tamo ih trazis. Ne znam gdje ih je trazio ovaj pravnik\nOpa, sada i PREF javno iznosi lazi i daju saglasnost na nevidjeni kriminal !!!\nNi osiguranje od odgovornosti prema trecim licima im nece pomoci kada se nadju na sudu (sigurno ne na domacem terenu)..


6 najboljih hotela u blizini: RBC Center, Raleigh, SAD - Booking.com\nRaleigh 85 smeštajnih objekata\nHoteli i smeštajni objekti u blizini znamenitosti RBC Center, Raleigh (Sjedinjene Američke Države)\nTražite smeštaj blizu znamenitosti RBC Center?\nHoteli koje vam preporučujemo blizu znamenitosti RBC Center\nArena Suites Raleigh Hotel sa 4 zvezdice\nRaleigh (0,3 km od destinacije RBC Center)\n"EL cuarto muy muy amplio y cama súper cómoda"\nHyatt Place Raleigh West Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nRaleigh (1,3 km od destinacije RBC Center)\nTalisa. Velika Britanija\nHampton Inn & Suites Raleigh-Cary I-40 - RBC Center Hotel sa 3 zvezdice\nCary (2,1 km od destinacije RBC Center)\nRamada Raleigh-Blue Ridge Hotel sa 2 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nRaleigh (1,9 km od destinacije RBC Center)\n8,3 Veoma dobar 683 recenzije\nWingate by Wyndham State Arena Raleigh/Cary Hotel Hotel sa 2 zvezdice\nRaleigh (1,8 km od destinacije RBC Center)\nSpringHill Suites by Marriott Raleigh Cary Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nCary (4,6 km od destinacije RBC Center)\nViše objekata u blizini RBC Center\nOstale atrakcije u blizini znamenitosti RBC Center


Centar za socijalni rad i zaštitu porodice i dece opštine Apatin osnovan je Odlukom SIZ-a za socijalnu zaštitu opštine Apatin i Odlukom SIZ-a za zaštitu dece opštine Apatin 21. februara 1990. godine pod nazivom Centar za socijalni rad i zaštitu porodice.\nOdlukom o osnivanju Skupštine opštine Apatin od 17. marta 1992. godine osnovan je Centar za socijalni rad Apatin, skraćeni naziv CSR Apatin, koji i danas deluje i radi pod ovim imenom i koji je pravni sledbenik Centra za socijalni rad i zaštitu porodice.\nProfesionalno i u skladu sa načelima socijalne zaštite pomoći građanima da ostvare svoja prava iz oblasti socijalne zaštite i zadovolje osnovne životne potrebe.\nPružiti podršku i preduzimati zakonom predviđene mere sa ciljem rešavanja ličnih teškoća, porodičnih problema, prevazilaženja teškoća u vaspitanju dece, brizi o starim i nemoćnim i svim drugim korisnicima kojima je neophodna pomoć i podrška društva.\nAktivnim delovanjem u zajednici podsticati institucije, privredne subjekte, nevladine organizacije i pojedince na delovanje, a sve u cilju ostavrivanja ljudskih prava i dostizanja socijalne pravde za sve građane naše opštine.\nModerna javna ustanova koja je dostigla najviše standarde kvaliteta usluga socijalne zaštite i svojim stručnim i tehničkim resursima uspešno odgovara na sve izazove iz oblasti delatnosti, a aktivnom ulogom u zajednici propagira opšte dobro i deluje u cilju smanjenja rizika za socijalnu isključenost posebno osetljivih grupa, siromaštvo, nasilje u porodici, diskriminaciju i uopšte nepovoljan položaj građana.


VUNKO: Apelacioni sud odbacio prigovor dva akcionara, sa čime su se stekli uslovi za raspodijelu stečajne mase prema povjeriocima – Sjever Crne Gore\nVUNKO: Apelacioni sud odbacio prigovor dva akcionara, sa čime su se stekli uslovi za raspodijelu stečajne mase prema povjeriocima\nApelacioni sud donio je rješenje u vezi prigovora oko prodaje “Vunka”, čime su se, kako je za Dnevne novine saopštio stečajni upravnik Radojica Grba, stekli uslovi da se izvrši namirenje povjerilaca.\n“Najvjerovatnije će tokom ove sedmice uslijediti namirenje prioritetnih povjerilaca, dok će ostali biti namireni po redosljedu ostalih termina”, kazao je Grba, precizirajući da je po pitanju prigovora na restituciju odlučivalo vijeće Privrednog suda, koje je odbilo prigovor.\n“Apelacioni sud je odbacio prigovor dva akcionara i time su se stekli uslovi za raspodijelu stečajne mase prema povjeriocima. Inače, prioritetni povjerioci su radnici i njih 330 potražuje oko 976.000 eura, na ime neto zarada, prije stečaja, za period od 2002-2008. godine”, kazao je Grba, dodajući da su ta potraživanja ocijenjena kao nesporna tokom stečajnog postupka.\nTakođe, dodao je, glavna potraživanja treba raspodijeliti, u prvom redu obezbijediti sredstva kojih ima dovoljno za povezivanje radnog staža, prema Fondu PIO, dok su za ostala sredstva koja potražuje Vlada u okviru te grupe.\n“Radnici su aplicirali i Ministarstvo finansija razmatra taj njihov zahtjev, da se od sredstava koja pripadaju Fondu, PDV itd, odreknu u korist njihovih otpremnina. Kako će Vlada odlučiti, ostaje da se vidi”, kazao je stečajni upravnik “Vunka”.\nPrevPredhodniDžudo klub Ibar u saradnji sa Opštinom Rožaje organizovao medjunarodni džudo turnir(Video, Foto)\nSledećiUhapšen Bjelopoljac: Pronađena puška, tri pištolja i municijaNext


► Bivša vlada Makedonije davala plate službenicima koji nisu dolazili na posao\nU saopštenju se navodi da je taj novac isplaćen za plate 166 državih službenika koje je zaposlio prethodni generalni sekretarijat vlade (predvođene VMRO DPMNE), a koji su, iako nisu dolazili na posao, redovno primali platu.\nTo je utvrdila unutrašnja revizija u okviru Generalnog sekretarijata Vlade Makedonije, koja je ocenila da je isplata zarada za neurađeni posao u suprotnosti sa Zakonom o radnim odnosima ili Zakonom o administrativnim službenicima.\nVlada Makedonije je na osnovu nalaza revizije formirala komisiju i otvorila disciplinske postupke pritiv zaploslenih osoba koje su primale platu, a da nisu dolazile na posao, uz napomenu da je tim isplatama oštećen državni budžet za 50.776.872 denara.\nDodaje se da Vlada Makedonije "upućuje na moguću odgovornost i kod poslodavca i kod radnika".\nVlada Makedonije saopštila je danas da je "Republika Ilindenska Makedonija" ime sa vremenskom odrednicom koje zadovoljava obe strane i da očekuje da će taj predlog dobiti širu...


Rasprodaja imovine na rate – Monitor\nTuristička prijestonica Crne Gore je bankrotirala. Opštinska kasa je potpuno prazna a do juče najbogatija opština u regionu prezadužena grca u dugovima. Više stotina zaposlenih u organima uprave, javnim ustanovama i preduzećima u Budvi, mjesecima ne primaju plate. Svi bankovni računi opštine blokirani su dok su obaveze po ranijim kreditinim zaduživanjima Opštine kod banaka prispjele za naplatu. Poslednja mjesečna zarada zaposlenima u upravi grada isplaćena je za mart, a radnicima u desetak javnih ustanova i preduzeća, kao i u lokalnim medijima koji su na opštinskom budžetu, TV i Radio Budva, duguju se mjesečne nadoknade od februara ove godine. Na javni protest odvažili su se jedino novinari i radnici TV Budva, koji su nakon štrajka upozorenja koji je ostao bez odjeka donijeli odluku o stupanju u generalni štrajk dok im se ne isplate zaostale zarade. Ostali opštinski službenici strpljivo čekaju obećana bolja vremena.\nHIPOTEKOM DO KREDITA: Kako bi se prevazišla ova nezavidna situacija, opština je donijela odluka o podizanju još jednog u nizu bančinih kredita za isplatu plata. No ovaj kredit malo je drugačiji od svih dosadašnjih.\nKao zalogu za dobijanje kredita od tri miliona eura od Komercijalne banke u Beogradu, Opština je stavila pod hipoteku zgradu svog Mediteranskog sportskog centra i zemljišnu parcelu u Reževićima površine 34.385 m2.\nSportski centar raspolaže sa oko 4.200 m2, poslovnog prostora, parketnom salom sa tribinama za oko 2.500 posjetilaca, dok se zemljište nalazi u atraktivnom priobalnom pojasu Reževića.\nNa trećoj sjednici lokalnog parlamenta odbornici DPS-SDP ovlastili su predsjednika Rajka Kuljaču da potpiše ugovor. Sekretar za finansije Dragan Marović insistirao je da se odluka o zaduživanju koja je naknadno uvrštena u predugački dnevni red sjednice održane uoči državnih praznika, razmatra kao prva, jer „mora hitno, prije kraja radnog vremena obavijestiti banku o dobijenoj saglasnosti”. Sekretar Marović je uz to i član Odbora direktora filijale Komercijalne banke u Budvi koja je postala privremeni vlasnik Sportskog centra čiji je on bio dugodišnji direktor.\nPREKO DVIJE FIRME DO CILJA: Ova sjednica budvanskog parlamenta zavređuje posebnu pažnju. Na njoj su donijete odluke o otuđivanju preko 100.000 opštinskih kvadrata u dilovima različitih vrsta.\nUz obrazloženje hitnosti preko reda je usvojena i odluka o osnivanju zajedničke kompanije opštinskog preduzeća Budva Holding i britanske firme DC Invest limited, koja će graditi ekskluzivni turistički kompleks nadomak Svetog Stefana.\nOdbornici su dali zeleno svjetlo ovlašćenom zastupniku i članu Odbora direktora Budva Holdinga Lazaru Rađenoviću da novoj firmi prenese u vlasništvo 67.813 metara kvadratnih opštinske zemlje na lokaciji Pasja jama – Bijeli rat, iznad kamenite plaže Galije!\nRađenović je istovremeno i potpredsjednik Opštine Budva.\nOsnivanjem društva Budva Holding veliki dio nadležnosti Sekretarijata za zaštitu imovine Opštine Budva prenijet je na to pravno lice. Protivno Zakonu o lokalnoj samoupravi kojim je izričito propisano da imovinom opštine upravlja i raspolaže organ uprave a ne nikako bilo kakvo pravno lice čiji je opština osnivač.\nBudva Holding raspolaže sa opštinskim zemljištem čija je procijenjena vrijednost oko 250 miliona eura.\nNa taj način opštinskom imovinom velike vrijednosti preko Odbora direktora Budva Holdinga upravljaju, Rajko Kuljača, Rajko Barović, direktor Morskog dobra, Boro Lazović, šef lokalnog DPS-a, Aleksandar Tičić gradski menadžer i direktor Agencije za planiranje Veselin Marković iz SNP-a i Lazar Rađenović.\nTim je očigledno bio preglomazan za manevrisanje, pa je samo par mejseci kasnije osnovana i ćerka Budva Holdinga, Adriatik Holding.\nNovoj firmi istog cilja ustupa se dio zemljišnih parcela u vrijednosti od 63 miliona eura preko koje će atraktivne lokacije budvanske riivjere putem berzi biti ponuđene na međunarodno tržište nekretnina! Može se samo naslućivati ko će sve putem kupovine akcija doći u posjed tih lokacija.\nPRVO PA OF ŠOR: Prvi posao koji je Budva Holding ponudila je pomenuti dil sa kompanijom DC Invest registrovane u Džersiju, britanskom poreskom raju, koju zastupa DC Invest Doo iz Podgorice.\nObrazlažući potrebu da Budva Holding sklopi posao sa firmom nepoznatih vlasnika i referenci, Rađenović je naglasio kako iza DC Investa stoji Vlada Kuvajta!! Koja je navodno zainteresovana za gradnju hotelskih kapaciteta i stanova u Pasjoj rupi! Zanimljivo, o toj namjeri Vlade jedne bogate arapske zemlje niko do sada u Crnoj Gori nije obaviješten. Ugovor o osnivanju kompanije i gradnji kompleksa „turističkih, rezidencijalnih i drugih komercijalnih kapaciteta”, čitaj stanova za tržište, pod nazivom Galije – Projekt, potpisan je već 15. jula u hotelu Splendid u prisustvu Vujice Lazovića, potpredsjednika Vlade Crne Gore.\nU sudskom registru Privrednog suda pod imenom DC Invest vodi se firma kojom preko Odbora direktora upravljaju izvjesni Ahmad Salam i Shariq Azhar iz Velike Britanije i advokat Dragan Prelević iz Podgorice.\nUslovi osnivanja Joint venture kompanije sa of šor firmom sa ostrva Džersi, krajnje su nepovoljni. Gotovo je nevjerovatno da Opština ulazi u posao gradnje stanova i apartmana za tržište i devastira prostor pored Svetog Stefana. Takođe je neobjašnjivo da Budva Holding u posao unosi 68.000 kvadrata na izuzetnoj lokaciji. Budući graditelji oslobođeni su obaveze plaćanja komunalnih taksi.\nStrateški partner ulaže manju parcelu na lokaciji Galije površine od 4.160 m2 i navodno odobrena sredstva u iznosu od 6,5 miliona eura namijenjenih realizaciji projekta.\nBudva Holding preuzima i sve poslove oko dobijanja dozvola za gradnju, planiranja i infrastrukture. Kao lokalni partner stiče pravo na 20 odsto dobiti društva i postaje vlasnik 33,33 odsto kapitala.\nDruštvo ima pravo da se hipotekarno zadužuje imovinom koja mu je data na upravljanje i da svoj udio prenese na druga lica!?\nĐE SU PARE: Dok lokalni čelnici kreiraju zanimljive transakcije, najpoznatiji turistički centar u Crnoj Gori u potpunoj je blokadi u jeku turističke sezone.\nNe zna se gdje su završile pare od dosadašnje prodaje državne zemlje, od milionskih ulaganja u gradnju na teritoriji opštine. Gdje su pare od naplate komunalnih taksi za desetine hiljada stanova i milione kvadrata u Budvi, Petrovcu, u Bečićima i Svetom Stefanu, za hotele i apartmane, privatne kuće i vile…\nPosledice četvorogodišnje vladavine lokalnog DPS-a su katastrofalne.\nIza gradonačelnika Rajka Kuljače sa saradnicima, mozgovima operacije pretvaranja bogate prijestonice turizma u najsiromašniju opštinu u Crnoj Gori, Lazara Rađenovića, Dragana Marovića, Aleksandra Tičića i povezanih lica, ostala je prava pustoš.\nRasprodata državna zemlja, urbanizacijom uništeni predjeli, betoniran grad, napušteni započeti projekti, a para ni za lijek! Samo se njihova lična imovina po više osnova uvećala.\nPredsjednik Opštine Rajko Kuljača ističe kako građani duguju Opštini oko 100 miliona eura na ime komunalnih taksi.\nUpućeni međutim tvrde, da dug graditelja raznih profila, od građana Budve do stranaca i poznatih tajkuna, iznosi najmanje 300 miliona.\nTaj novac je odavno naplaćen pod posebnim uslovima.\nGraditeljski lobi plaća luksuzni život i putovanja, ekscentrične predstave i spektakle poput koncerata Rolingstounsa i Madone u zamjenu za povlastice i spratove, niži iznos obračunatih taksi koje uglavnom ne ulaze u opštinski trezor.\nFinansijski krah Opštine Budva konstatovao je i ministar finansija IgorLukšić. „Informacije koje dobijam iz Budve su zabrinjavajuće”, kazao je. On je po situaciji u koj se našla uporedio Budvu sa siromašnim opštinama na sjeveru Crne Gore, Šavnikom i Nikšićem.\nAli ništa dalje od izjava ministar nije napravio. Šta još treba da se dogodi u jednom gradu pa da država obrati pažnju i zavede privremene mjere prije nego što nekompetentni ljudi nepovratno ne devastiraju, rasprodaju i unište ono što je trebalo da unaprijede.


U Srbiji evroskeptici izgleda bolje komuniciraju sa građanima | EurActiv Serbia\nUčesnici prve debate iz serije EU Talks 2.0 "EU bliža građanima - Šta je EU za vas? ukazali su da građani Srbije ne razumeju uvek prednosti članstva u EU i standarda Unije, da se o EU neguju neki stereotipi i da se ponekad svesno ide na potiranje pozitivnog u EU.\nKoordinatorka Nacionalnog konventa o EU Nataša Dragojlović rekla je 1. septembra u onlajn debati da je tačno da građani ne razumeju dovoljno put pristupanja EU ali da nije problem u njima, jer je reč o komplikovanom tehničkom procesu, rečniku za stručnjake, hiljadama stranica pregovaračkih pozicija...\n"Stručnjaci znaju da se takvim jezikom ne može komunicirati sa građanima i izgleda da s njima bolje komuniciraju protivnici ulaska u EU nego oni koji su angažovani u procesu pristupanja", rekla je Dragojlović na skupu koji je organizovao Evropski pokret u Srbiji (EPuS) u saradnji sa EU info centrom.\nUprkos tome, istakla je Dragojlović, polovina građana Srbije deceniju unazad je konstantno za ulazak u EU i vide dobrobiti od toga.\n"Istovremeno raste broj onih koji nisu sigurni da li bi, kada bi sutra bio održan referendum o ulasku u EU, glasali za ili protiv, dakle mnogo je neopredeljnih, onih koji ne znaju, koji su zbunjeni, a informacije u medijima su kontradiktorne", rekla je Dragojlović.\nOna je takođe rekla da građani Srbije postavljaju logična pitanja o EU, kao što se i u EU građani pitaju oko budućnosti Unije, dodajući da je rasprava sa neistomišljenicima po pitanju evrointegracije jedino što pomaže protiv zabluda.\nDuško Radosavljević, profesor novosadskog Fakulteta za pravne i poslovne studije dr Lazar Vrkatić, ukazao je u debati na nespremnost u Srbiji da se ulaže u znanje o EU.\nOn je istakao da se "svesno ide na potiranje onoga što je stvarno pozitivno u EU" i da se državnom politikom podstiču stereotipi - da će nam ugroziti nacionalni identet, jezik, javni interes, odnose sa nekim.\nRadosavljević je rekao i da su mladi privatno svesni prednosti EU "ali kad izađu u javnost... mlad čovek trpi uticaj roditelja, medija, okruženja, koji im govore da neke stvari nisu patritoske".\n"S jedne strane postoji težnja da se uđe u EU a s druge se rade stvari da se ne uđe jer će tada svi morati da se ponašaju u skladu sa evropskim vrednostima, i država i građani", rekao je Radosavljević.\nDirektorka Centra za interkulturnu komunikaciju Aleksandra Đurić Bosnić ukazala je na komunikaciju o EU koja nije dobra, na dezinformisanost građana i narative koje treba promeniti.\nOna je rekla da se debate o prustupanju EU vode u krugu istomišljenika i da je problem što su "enklave" i istomišljenika i neistomišljenika zatvorene dodajći da te granice treba prevazići.\n"Imamo institucije države koji su u obavezi da se bave procesom proširenja, medije koji prenose građanima kako proces teče, ali je komunikcija između građana i institucija nedovoljna", ocenila je Đurić Bosnić i dodala da zato u Srbiji imamo deo dezinformisanih građana koji imaju stereotipe o EU i njenim vrednostima.\nSerijal debata EU Talks 2.0 treba da doprinese jačanju komunikacije sa građanima i pomogne im da procene i donesu sud u vezi sa evropskom perspektivom Srbije.\nPrva debata je treba da bude održana u Novom Sadu ali se zbog epidemije korona virusa prešlo na onlajn format.


RTCG - Radio Televizija Crne Gore - Nacionalni javni servis :: Arsenal :: Modernizacija Vojske po uzoru na Izrael\nBOŠKOVIĆ U TEL AVIVU 14. 07. 2019. 11:55 >> 21:04 10\nSaradnja Crne Gore i Izraela na zavidnom je nivou, a naša država, kao NATO članica, teži unapređenju bilateralne saradnje u domenu odbrane, kako sa savezničkim zemljama, tako i sa partnerima, poručio je ministar odbrane Predrag Bošković.\nBošković se danas u Tel Avivu sastao sa generalnim direktorom Ministarstva odbrane Države Izrael, general-majorom Udi Adamom.\nKako je saopšteno iz Ministarstva odbrane Bošković je informisao sagovornika o planovima Ministarstva u modernizaciji i opremanju Vojske Crne Gore, čija realizacija ostavlja značajan prostor za dodatno produbljivanje saradnje dvije zemlje.\nDirektor Adam je čestitao ministru Boškoviću na ostvarenom uspjehu u okviru evroatlantskih integracija, uz uvjerenje da će bilateralna saradnja dvije zemlje nastaviti da se dinamično razvija.\nOn je istakao da će Izrael ostati posvećen pružanju podrške Crnoj Gori u unapređenju nacionalnih odbrambenih kapaciteta.\nBošković je kazao da Ministarstvo odbrane ulaže u modernizaciju Vojske Crne Gore, u skladu sa najvišim standardima, te izrazio interesovanje za jačanje saradnje sa Izraelom, posebnio na planu nabavki, imajući u vidu visok nivo izraelske vojne industrije.\nMinistar je posjetio danas i Elbit, renomiranu kompaniju izraelske odbrambene industrije.\nOn se tom prilikom susreo i sa predstavnicima Elbita, sa kojima je razgovarano o mogućnosti uspostavljanja saradnje.\n“Bošković je naglasio da Ministarstvo teži opremanju Vojske Crne Gore u cilju unapređenja njene interoperabilnosti i sposobnosti za suočavanje sa aktuelnim bezbjednosnim izazovima, a da iskustvo i tehnološki napredak u oblasti odbrambene industrije preporučuju Izrael kao kredibilnog partnera za uspostavljanje odgovarajuće saradnje u ovoj oblasti”, poručio je Bošković.


Faktor | Avdić: U Srebrenici provode Karadžićevu direktivu, policija ih podržava\nTeror i provokacije\nAvdić: U Srebrenici provode Karadžićevu direktivu, policija ih podržava\nObjavljeno: 11.01.2020. u 22:09\nPreživjela žrtva streljanja tokom genocida u Srebrenici Nedžad Avdić, kaže da provokacije, teror, zastrašivanje i poniženja Bošnjaci u Srebrenici i Podrinju doživljavaju skoro na dnevnoj osnovi, te da im je cilj da se onemogući njihov opstanak na ovim prostorima\n- Sve ima granice i ne može se trpjeti ovakav teror koji je skoro na dnevnoj bazi. Naći će se neko ko će reagovati, ali će tada biti kasno. Stoga apelujem da se nešto uradi na vrijeme i da se ovakve stvari sasijeku u korijenu – poručuje ovaj Srebreničanin.\nŠta će im očevi reći: Dodikov i Vučićev sin slavili neustavni Dan RS sa kriminalcima


Šta sve mali privrednici zahtevaju od Vlade Srbije? | Nova Ekonomija\n"Sektor MSPP zapošljava preko milion i po zaposlenih i bez adekvatnih mera pomoći mnogi neće preživeti, a ekonomija će se urušiti. Privrednici Srbije godinama izdašno finansiraju javni sektor i nisu na teretu države nego obrnuto. Sad je vreme da država pokaže solidarnost i pobrine se da mala domaća privreda preživi nastalu krizu, umesto što se našim novcem finansiraju mnogobrojni strani investitori", dodaje se u saopštenju.\nPravedan model uvođenja frilensera u poreske tokove. Promenu poreskog sistema na progresivan, pravedniji i transparentniji način, uključujući ukidanje kategorije akontacije poreza na dobit i podizanje minimalaca na način da bruto ostane isti, a porezi i doprinosi da ne prelaze ukupno deset odsto.\nPrestanak korišćenja inspekcije kao sredstvo iznude.\nStopiranje novih i parafiskalnih nameta kao što je eko taksa koja se ne troši na ekologiju za koju svi znamo da se ne troši na ekologiju i\nPored toga, pojedinačni sektori kao što su turistički, ugostiteljski i firlenseri takođe su izneli svoje liste zahteva.\nPrekinuti lažno izveštavanje medija o „pomoći turističkom sektoru“, jer se ne radi o sektorskoj pomoći, već linearnoj pomoći koju je Vlada izdvojila za celu privredu.\nKad se već izašlo sa zahtevima ne bi bilo loše srušiti ovaj nakaradan režim i dovesti ljude koji imaju sluha


Rad bez klimatizacije po propisu, jer propisa – nema\n15.jul 2021 9:52 AM\nRad na otvorenom kada su ovako ekstremno visoke temperature kao proteklih dana regulisan je veoma jasno i pravila postoje – donela ih je Vlada Republike Srbije i njih treba da se pridržavaju svi, a kontrolu obavlja inspekcija rada. Međutim, koja pravila poslodavci moraju da ispoštuju kada se posao odvija u zatvorenim prostorijama, a živa u termometru prelazi 36 stepeni? Čini se – nikakva, jer ta oblast u Srbiji uopšte nije uređena, pa da li će proizvodna hala, šivaona ili prodavnica imati klimatizaciju ostaje na dobroj volji poslodavca.\nPredsednik Saveza samostalnih sindikata Subotice, Ištvan Huđi, ističe da preporuke poput provetravanja, dovoljnih količina vode i klimatizacije prostorija nisu navedene ni u jednom aktu, te da bi tu oblast trebalo urediti, s obzirom na to da su primedbe radnika sve brojnije, naročito ovog leta.\nKako pojašnjava Huđi, cilj je i poslodavcima i državi da se donesu pravila jer posledice, poput učestalih bolovanja, nanose štetu ne samo radnicima, već svima.\nZbog toga će Sindikat podneti inicijativu prema resornom ministarstvu i sindikatima da se ova oblast reguliše i donesu pravila, ali je kako napominje naš sagovornik važno je da se svi uključe, kako bi se donela najbolja moguća odluka.\nKako navode u Savezu samostalnih sindikata Subotice, najbolje bi bilo da se za svaku halu i prostor uradi individualna procena koja bi to optimalna radna tempareatura bila, spram veličine prostora, mašina ali i broja ljudi.


Regionalno istraživanje Transparency International o finansiranju izbornih kampanja\nTransparentnost Srbija predstavila je danas rezultate međunarodnog istraživačkog projekta Transparency International „KRINIS (CRINIS) Zapadni balkan – Osvetljavanje tokova novca u politici“.\nNa konferenciji u Medija centru govorili su predsednik TS Vladimir Goati, zamenik ambasadora Kraljevine Norveške u Srbiji Roger Jørgensen, programski direktorTS Nemanja Nenadić i saradnik TS Zlatko Minić.\nNAJVEĆI PROBLEMI U REGIONU\nKao glavne slabosti i problemi u celom regionu uočeni su sledeći:\n- Sankcionisanje političkih partija za neispunjavanje obaveza u skladu sa propisima je slabo u svim analiziranim zemljama. Čak i tamo gde postoji relativno kvalitetan sistem kažnjavanja, on se gotovo uopšte ne primenjuje.\n- Preventivni mehanizmi za sprečavanje zloupotreba u sistemu finansiranja političkih partija su nedovoljni. Na Kosovu i u Makedoniji nisu zabranjene donacije u gotovini (u Srbiji i Hrvatskoj jesu).\n- U Srbiji, na Kosovu i u Makedoniji ne postoji poverenje javnosti u pouzdanost izveštaja koje podnose politički subjekti.\nNAJVEĆI PROBLEMI U SRBIJI\nPouzdanost izveštavanja o finansiranju kampanje je u Srbiji ocenjena kao najslabija od osam oblasti koje su analizirane, sa ocenom 3,6 na skali od 0 do 10. Među razlozima za nizak stepen poverenja mogu se navesti činjenica da je krajnji izvor finansiranja za gotovo polovinu novca koji je potrošen u kampanji za parlamentarne izbore i dalje je nepoznat (22 odsto čine krediti a 26 odsto dugovi), brojne pojedinačne donacije sa identičnim iznosima, kao i donacije pravnih lica koja su poslovala sa gubicima i neprijavljivanje troškova koji su uočeni monitoringom.\nU oblasti sankcionisanja, zakonske odredbe u Srbiji dobile su visoku ocenu 7,8, ali je praksa u sankcionisanju ocenjena sa 0,9. To ne čudi kada se uzme u obzir činjenica da nijedna stranka nikada nije kažnjena zbog kršenja odredbi zakona koji regulišu finansiranje izborne kampanje.\nU cilju otklanjanja ovih i mnogih drugih problema identiﬁkovanih ovim istraživanjem (opširnije u dokumentima u prilogu), Transparentnost Srbija ističe sledeće ključne preporuke:\n1. Izmenama Zakona o ﬁnansiranju politickih aktivnosti otkloniti uočene pravne praznine (“ﬁnansiranje od strane trećih lica”, vreme vraćanja kredita i izmirenje preuzetih obaveza itd.) , obezbediti veću javnost podataka i pravovremenu kontrolu;\n2. Izmenama Krivičnog zakonika, Zakona o budžetskom sistemu, medijskog zakonodavstva, Zakona o Agenciji za borbu protiv korupcije i Zakona o Državnoj revizorskoj instituciji obezbediti veću javnost podataka, bolje planiranje kontrole i sankcionisanje prekršaja u vezi sa ﬁnansiranjem kampanje (npr. kupovina glasova, zloupotrebe javnih funkcija, prikrivene promocije u medijima i odgovornost za pravilnu raspodelu budžetskih izdvajanja);\n3. Agencija za borbu protiv korupcije i javno tužilaštvo bi trebalo da objave sve slučajeve nezakonitog ﬁnansiranja kampanje, uključujuci zloupotrebe javnih funkcija i kupovinu glasova, pruže zaštitu licima koja prijavljuju ove nezakonitosti i ispitaju sve do sada poznate slučajeve kršenja propisa;\n4. Agencija za borbu protiv korupcije bi trebalo da objavi potpune rezultate kontrole i pokrene prekršajne postupke za sve vrste uočenih prekršaja;\n5. Agencija za borbu protiv korupcije i Državna revizorska institucija bi trebalo da prate neizmirene kredite i obaveze preuzete tokom perioda kampanje, u cilju utvrđivanja krajnjeg izvora ﬁnansiranja kampanje i svake eventualne zloupotrebe sredstava namenjenih za ﬁnansiranje redovnog rada političkih partija.\nMEDIJI U IZBORNOJ KAMPANJI\nU odnosu političkih partija i medija tokom izborne kampanje, ali i posle kampanje, postoje sistemski problemi zbog kojih obe strane krše propise.\n- zaduživanje političkih subjekata i vraćanje dugova i kredita nije regulisano,\n- zbog dugova medijima ugrožen je princip oglašavanja pod ravnopravnim uslovima,\n- vladajuće partije su favorizovane zahvaljujući prikrivenom reklamiranju kroz aktivnosti funkcionera,\n- mediji se održavaju u poziciji zavisnosti od skrivenih centara moći usled netransparentnosti podataka o najvećim oglašivačima i finansijerima.\nTransparentnost - Srbija poziva da se izmenom propisa, uz angažovanje Republičke radiodifuzne agencije i Agencije za borbu protiv korupcije, ovi problemi prevaziđu i stvore uslovi za vođenje izborne kampanje u kojoj će svi učesnici biti zaista ravnopravni, prihodi i rashodi za finansiranje kampanje u potpunosti dostupni javnosti, a finansiranje medija transparentno.


PORESKO OSLOBAĐANJE ZA UPLATE DOVOLJNOG PENZIJSKOG OSIGURANJA | Hayat.ba\nPORESKO OSLOBAĐANJE ZA UPLATE DOVOLJNOG PENZIJSKOG OSIGURANJA\nSjednica Narodne skupštine Republike Srpske bit će nastavljena danas razmatranjem Prijedloga zakona o izmjenama i dopuni Zakona o porezu na dohodak, po hitnom postupku.\nRazlog za usvajanje ovog zakona sadržan je u opredjeljenju entitetske vlade da se dalje razvija tržište dobrovoljnog penzijskog osiguranja, kao posebnog oblika dugoročne namjenske štednje.\nNaime, donošenjem Zakona o dobrovoljnim penzijskim fondovima i penzijskim planovima 2009. godine, stvoren je pravni okvir za organizovanje i upravljanje dobrovoljnim penzijskim fondovima, kao i za osnivanje, djelatnost i poslovanje društava za upravljanje dobrovoljnim penzijskim fondovima.\nIzmjenama i dopunama Zakona o porezu na dohodak, koje su stupile na snagu 1. februara 2014. godine, prvi put je u poresko zakonodavstvo uvedena poreska olakšica u obliku prava na umanjenje poreske osnovice poreza na dobit za iznos uplaćenog penzijskog doprinosa za dobrovoljno penzijsko osiguranje do 1.200 KM godišnje.\nOvim prijedlogom poreski se stimuliše dugoročna namjenska štednja za penzijsko osiguranje, te je predloženo da se utvrdi poresko oslobađanje, a ne umanjenje poreske osnovice za navedeni iznos uplate penzijskog doprinosa za dobrovoljno penzijsko osiguranje na godišnjem nivou.\nNa dnvenom redu sjednice je i Prijedlog zakona o uzurpacijama i dobrovoljačkim kompetencijama.\nRazlozi za donošenje ovog zakona sadržani su u potrebi da se otklone nejasnoće i problemi nastali u primjeni pojedinih odredbi Zakona o uzurpaciji od 2006. godine koje čine dio Zakona o stvarnim pravima, da se jasnije i preciznije definišu pojedine odredbe koje onemogućavaju potpunu primjenu u praksi, kao i da se na drugačiji način omogući brže i efikasnije rješavanje imovinsko-pravnih odnosa koji su nastali uzurpacijom zemljišta u svojini nosilaca svojine javnog prava.\nTokom jučerašnjeg rada poslanici su raspravljali o setu zakona o plaćama budžetskim korisnika, koje bi trebalo da budu uvećane u rasponu od pet do 20 posto.


Počeo festival Kustendorf, stigao i Bora Čorba - Klix.ba\nKultura Počeo festival Kustendorf, stigao i Bora Čorba\nPočeo festival Kustendorf, stigao i Bora Čorba\n18.1.2014. u 21:20\nSedmi Međunarodni filmski i muzički festival Kustendorf svečano je otvoren danas. Festival će se do 23. januara održavati u Drvengradu na Mokroj Gori, a kao i prethodnih godina posvećen je budućim filmskim stvaraocima i velikanima svjetskog autorskog filma.\nOve godine, petnaest filmova iz Francuske, Singapura, Izraela, Južne Koreje, Meksika, Poljske, Srbije, SAD, Kine, Irana i Slovačke takmičit će se za nagrade Zlatno, Srebrno i Bronzano jaje, a međunarodni žiri sastavljen je od sljedećih članova: francuska glumica argentinskog porekla Bérénice Bejo, koja je ujedno i predsjednica ovogodišnjeg žirija, meksički scenarista i reditelj Guillermo Arriaga i srpski scenarista i reditelj Srđan Koljević.\nOsim najboljih filmova, i ove godine dodjeljena i nagradu za najbolju fotografiju "Vilko Filač", a kome će pripasti, ove godine će odlučiti veliki svjetski direktor fotografije i dobitnik dva Oskara Januš Kaminski i Goran Volarević, srpski direktor fotografije.\nSelektor takmičarskog programa, Kustendorfa je i ove godine Dunja Kusturica.\nPored takmičarskog programa festivala, za šest dana trajanja pripremljeni su i drugi programi, kao što su "Savremene tendencije", "Novi autori", "Američki novi talas" i "Muzički program".\nSavremene tendencije je program u kojem se prikazuju neki od najboljih filmova prošlogodišnje produkcije i predstavljaju njihovi autori, koji su gosti festivala, a nakon projekcija svojih filmova, oni će održati i radionice.\nNeki od filmova u okviru ovog programa su: "Prošlost Asgara Farhadija", film Gianfranca Rosija Sveti Gral koji je 2013. godine osvojio Zlatnog lava na filmskom festivalu u Veneciji, zatim "Gospođica Nasilje", Aleksandrosa Avranasa, dobitnika Srebrnog lava na filmskom festivalu u Veneciji, film Paola Sorentina "Velika Lepota", koji je dobio nagradu za najbolji evropski film 2013. godine.\nProgram Novi autori predstavlja debitantske dugometražne filmove autora, a ove godine bit će prikazani jedan igrani i dva dokumentarna dugometražna filma, čiji su autori iz Srbije.\nU okviru programa Američki novi talas bit će prikazani američki subverzivni filmovi nastali sedamdesetih godina u epohi koja se u historiji filma naziva Novi Holywood. Sastavni dio programa bit će predavanje Emira Kusturice posvećeno ovim filmovima.\nNakon projekcija filmova i radionica, svake večeri, posjetioci će imati priliku da uživaju u Muzičkom programu, u okviru kojeg će ove godine nastupati: francuska zvijezda Isabelle Geffroy, poznata kao ZAZ, rok bend iz Srbije Riblja čorba, zatim Mostar sevdah reunion, koji će predstaviti sevdah, rumunska atrakcija Mahala Raj banda, i Emir Kusturica i No Smoking Orkestra.\nMeđunarodni filmski i muzički festival Kustendorf 2014 organizuje "Rasta international", pod pokroviteljstvom Ministarstva kulture i informisanja Republike Srbije, Mećavnik grada i TNSO, javlja novinar Anadolu Agency (AA).


Prilikom današnje posete komandanta Nacionalne garde Ohaja generala Marka Bartmana, dr Milić je rekao da je u završnoj fazi realizacija ovog projekta sa vojskom SAD od koje je nedavno Klinika za kardiohirurgiju već dobila opremu vrednu 400.000 dolara.\n- Laboratorija za genetska istraživanja i HLA tipizaciju će se nalaziti na Medicinskom fakultetu a zajednički će rukuvoditi njome i KC Niš i Medicinski fakultet. Preko ove laboratorije će biti omogućena brža HLA tipizacija čime ćemo dramatično podići i mogućnost rada u vezi sa transplatacijama što je prioritet Ministarstva zdravlja - istakao jer Milić.\nOn je zahvalio “američkoj vojsci, narodu i vladi” na prethodnoj donaciji opreme zahvaljujući kojoj je niška Kardiohirurgija u stanju da broj operacija podigne sa 250 na preko 500.\n- Kompletna oprema koja je donirana našoj klinici je u funkciji i prošle nedelje na našoj klinici urađeno je 12 kardiohirurških intervencija za nedelju dana a, inače, prosek je bio četiri do pet nedeljno. Želim da se zahvalim Ministarstvu zdravlja i upravi Kliničkog centra na pomoći da ovaj nivo i broj operacija bude urađen a nadam se ćemo u narednom periodu uz pomoć Ministarstva zdravlja, generalnog direktora i uprave KC dobiti osoblje u dovoljnom broju kako bi smo naredne godine uradili preko 500 kardiohirurških operacija i eliminisali liste čekanja u Nišu jer mašine i donacije koje smo dobili su sjajne ali na njima mora neko da radi - rekao je Milić.\nDirektor KC Niš prof. dr Zoran Radovanović zhavalio se na prethodnoj donaciji vrednoj 400.000 dolara ali i na ideji da se saradnja proširi i da američka vojska i američka država takođe pomognu u daljem opremanju KC Niš.\n- Vrlo brzo ćemo krenuti u saradnju sa Rajanom Ozbornom, našim počasnim konzulom u Kaliforniji kako bi smo saradnju sa američkim bolnicama podigli na još veći nivo - najavio je Radovanović.\nGeneral Bartman je podsetio da partnerstvo Srbije i Nacionalne garde Ohaja traje već više od 12 godina.\n- Skoro smo kao primer dobre saradnje imali razmenu sa srpskim vojnommedicinskim timom. Pre dve godine smo imali zajedničku aktivnost na jugu Srbije a onda smo zajedno uputili svoje vojno medicinske timove u Angolu što je bila velika prilika da stručnjaci jedni od drugih strčnjaci nauče i razmene tehnike lečenja - rekao je general Bartman.\nU američkoj delegaciji se našao i Džim Hejk, osnivač umanitarne organizacije „Spirit of America“, koja sarađuje sa američkom vojskom.\n- Vrlo sam ponosan da američki narod veoma brine o Srbiji i o Srbima i da vam pomaže da izgradite budućnost kakvu želite - rekao je Hejk.


Oskar Tabarez i pored problema sa zdravljem odlično vodi selekciju Urugvaja već 12 godina\nIskusni 71-godišnji stručnjak već 12 godina uspešno vodi Urugvaj kao njihov glavni selektor. To je jedna od najdužih trenerskih kampanja u istoriji fudbala. Mnogi ljubitelji fudbala zapazili su da Tabarez uvek sa sobom nosi štake i da se uvek oslanja na njih. To je zbog toga što mu je otkriven Gilen Bareov sindrom 2016. godine (neurološki poremećaj usled kog mišići u nogama slabe i gotovo da izguve svojstva). "Učitelj", kako ga zovu u domovini jer je predavao u školama pre nego što je počeo trenerski posao smatra se jednim od najvećih ličnosti u istoriji tamošnjeg sporta. Dva puta je u dosadašnjom karijeri vodio Urugvaj, prvi put od 1988 do 1990. godine, a nakon ponovnog postavljanja na mesto selektora 2006. nije odlazio sa funkcije. Od dana kada su mu lekari saopštili vest o bolesti koja se pogoršala on je počeo da koristi štake, ali nikada, baš nikada nije pomišljao da ostavi domovinu na cedilu.\n"Ne odlazim ma koliko jaki bili bolovi. Ovo je hronično oboljenje, nekada je dobro, nekada loše, ali neću momke da ostavim, tu sam za njih kao i oni za mene", rekao je tom prilikom Tabarez.\nSa njim na čelu selekcija je ostvarila jako velike uspehe kao recimo 2010. kada su došli do polufinala Svetskog prvenstva. Dobitnik je FIFA nagrade za najveće zasluge u sportu što dovoljno govori o njegovom predanom radu i požrtvovanju koje svakodnevno pruža. Ono što ga drži na terenu je povezanost i emocija koja vlada u reprezentaciji. Na njega svi gledaju sa distance, kao na uzora, što on svakako jeste. Nekadašnji štoper nije se štedeo u igračkim danima i ostaće upamćen po svojoj predanosti i požrvovanosti na terenu o čemu se priča i dan danas. Takođe je poznat i po tome da od svojih saigrača traži da čitaju knjige jer smatra da će tako da postanu bolji i potpuniji kao osobe.\nU igračkim danima Oskar Tabarez je bio štoper\nSjajanom čoveku i odličnom selektoru igrači uzvraćaju odličnim igrama na terenu pa su tako grupnu fazu praktično preskočili i zakazali duel sa evropskim šampionom Portugalom. Koliko voli svoje pulene dokazao je kada je stao u žestoku odbranu svog igrača Luisa Suareza dok su na njegov račun pljuštale uvrede o simuliranju i lošim igrama za nacionalni tim. Sada je omaleni napadač glavna karika Tabarezovog sistema, a na ovom šampionatu je na dva meča postigao dva gola.\nOskar Tabarez poznat je pod nadimkon "Učitelj"\n"Svaki šampion je nekada bio samo običan takmičar koji je odlučio da se nikada ne preda", a Tabarez se nije predao, niti će, a neće ni njegovi puleni. Reprezentativci su pobeđivali Rusiju, Egipat i Saudijsku Arabiju, ali je Tabarez pobedio u još jednoj bitci, pobedio je bolest. Kada god pogledaju ka klupi i vide čoveka koji je i pored bolova tu, uz njih, igrači "nebesko plavih" znaju šta da učine, znaju na koji način da vrate tom hrabrom čoveku - zalaganjem, upornošću, složnošću, a to svakako neće da izostane ni protiv Portugalaca.\nUtakmica osmine finala između evropskog šampiona i selekcije Urugvaja igra se ove subote, 30. juna od 20 časova u Sočiju.


EK: Nelegalno glasanje u Kataloniji, nasilje nije rešenje\nKatalonska zastava / Foto: Pixabay.com\nEvropska komisija saopštila je da prema Ustavu Španije održavanje glasanja u Kataloniji nije legalno, ali je poručila i da nasilje nikad ne može biti instrument u politici, pozivajući sve strane na dijalog.\nU saopštenju povodom “događaja u Španiji”, EK je navela da je za Komisiju, kao što je njen predsednik Žan Klod Junker više puta ponovio, to unutrašnje pitanje Španije koje treba da bude rešeno u okviru ustavnog uređenja te zemlje. “Ponavljamo da je stav koji zastupa ova komisija bio isti zakonski stav koji je imala i prethodna administracija Komisije. Ako bi referendum bio organizovan u skladu sa Ustavom Španije, to bi značilo da bi se teritorija koja napušta zemlju našla van EU”, dodala je EK. Predsednik Evropskog saveta Donald Tusk pozvao je juče premijera Španije Marijana Rahoja da “nađe način da se izbegne novo zaoštravanje i nova upotreba sile”.\nInače, katalonski zvaničnici ističu da je referendum koji je protekao uz policijsko nasilje, pokazao da je većina glasala za nezavisnost. Po preliminarnim rezultatima, 90 odsto glasača je podržalo nezavisnost, a izašlo je oko 42 odsto upisanih u birački spisak. Takođe, naglašava se da je u sukobima policije i građana povređeno skoro 900 ljudi, među kojima više od 30 policajaca. Predsednik Katalonije Karles Pućdemon ocenio je da je neophodno međunarodno posredovanje u rešavanju krize između centralnih vlasti Madrida i Katalonije. On je kazao da je “španska država ispisala još jednu sramnu stranicu svoje istorije s Katalonijom”, najavljujući da će uputiti zahtev EU da razmotri kako su vlasti Španije kršile ljudska prava građana. Pućdemom je rekao da će održati svoje obećanje da će jednostrano proglasiti nezavisnost ako glas “Da” pobedi na referendumu. A visoki komesar UN za ljudska prava Zeid Raad al Husein pozvao je španske vlasti da sprovedu “nepristrasnu” istragu nasilja u Kataloniji i napomenuo da policijske intervencije moraju uvek da budu “srazmerne” i samo u slučaju neophodnosti. On je od španskih vlasti zatražio i da dozvole posetu specijalne izvestiteljke UN za ljudska prava Analise Čampi. S druge strane, španski premijer Rahoj izjavio je da je katalonski referendum “napad na pravnu državu, koja je mirno i odlučno reagovala”. Inače, u gradovima Katalonije juče su građani protestovali zbog nasilja policije, a prema podacima lokalne policije, u Barseloni se okupilo oko 15.000 demonstranata. Glavni sindikati Katalonije, koja sa 19 odsto doprinosi BDP Španije, najavili su za danas generalni štrajk i proteste.\nKatalonija (ni)je kao KosovoUnutrašnji dijalog kao politički triler


Dizajn enterijera kancelarije za stan u Cerskoj | BS Centar\nDizajn enterijera za stan u Cerskoj\nStan u Cerskoj\nNikad dosta prostora\nU današnje vreme, prostor predstavlja najveći luksuz i, bez obzira na njegovu stvarnu površinu, uvek nam izgleda kao da ga nikada zapravo nije dovoljno. Međutim, ako se svaki deo tog prostora mudro iskoristi, on može postati naša oaza mira i savršeno mesto za život i odmor.\nVelika većina nas ne živi u prostranim kućama i vilama u kojima postoji čak i višak prostora, već u stanovima manje ili veće površine. Jedan od glavnih razloga za to je skup životni prostor u velikim gradovima koji je primorao stanovnike da se sele u manje i fleksibilnije stanove, a dizajnere enterijera i arhitekte da smišljaju najrazličitije načine kako bi na najbolji način iskoristili svaki centimetar prostora, od poda do plafona. Bez obzira kolika je kvadratura stana, porodica sa više članova će, sa prostorom koji ima, morati da se dovija i pronalazi kreativne načine da napravi što bolji i funkcionalniji životni prostor.\nDom u Cerskoj ulici na Vračaru\nZa ovaj projekat, stan od 93m2 sa terasom u Cerskoj ulici u Beogradu, želja klijenta je bila da se za četvoročlanu porodicu stvori topao dom u nežnim tonovima. Stan je kupljen u izgradnji, tako da smo imali mogućnost da prepravljamo projekat tokom izvođenja, ali i da učestvujemo u samoj gradnji. Sa druge strane, imali smo težak zadatak da od četvorosobnog stana napravimo petosoban, kako bismo dodali i prostor za radnu sobu. Stan je tako koncipiran da smo dobili master sobu sa garderoberom, kupatilo za roditelje i spavaći blok za decu. Na kraju smo uspeli da dobijemo malu radnu sobu i još jedno kupatilo čime smo maksimalno iskoristili kapacitete postojećeg prostora.\nKao što možemo videti i na ovom primeru, kod relativno malih stanova koji su karakteristični za velike urbane sredine je mnogo bitnije kako ćete ga osmisliti i šta ćete uraditi sa prostorom koji vam je na raspolaganju, nego koliku površinu on zauzima. Zato je, za ovako ozbiljne projekte, najpreporučljivije obratiti se profesionalcu, arhitekti ili dizajneru enterijera, kako biste izbegli naknadne probleme i dobili maksimalno funkcionalan životni prostor.


source.ba | Britanska kompanija lansirala 36 satelita u svemir za brzi pristup internetu\nBritanska tehnološka kompanija “OneWeb” lansirala je 36 komunikacionih satelita u svemir sa kosmodroma Bajkonur u Kazahstanu. Britanska kompanija lansirala je satelite u orbitu u okviru planova za globalni pristup brzom internetu.\n"Ovo je posljednje u nizu osam lansiranja zakazanih za ovu godinu koje je izvršio ‘OneWeb’ sa svojim partnerima ‘Arijana spejs’“, navodi se u saopštenju "OneWeb“.\nPočetkom godine, “OneWeb” je saopštio da će lansiranje satelita sa dalekog istoka Rusije omogućiti bržu konekciju svuda na sjevernoj Zemljinoj polulopti. "OneWeb" je naveo da bi Velika Britanija, Aljaska, Sjeverna Evropa, Grenland, Island, kontinentalni deo SAD, Arktičko more i Kanada trebalo da imaju punu povezanost sa brzim internetom.\nRuska novinska agencija “Interfaks” javila je da će sateliti koji su lansirani raketom "Sojuz" biti odvajani u fazama.\nTagovi: nove tehnologijeBritanska kompanijalansiranje u svemirsatelitibrzi pristup internetu


Pastor: SVM spreman za početak pregovora o sastavu vlade\nPredsednik Saveza vojvođanskih Mađara (SVM), Ištvan Pastor, izjavio je danas da je ova stranka zadovoljna rezultatima parlamentarnih i predsedničkih izbora u Srbiji i da je spremna za početak pregovora o sastavu nove vlade.\n„Kada se završe izbori, koji se ponavljaju na nekoliko mesta, negde krajem maja ili početkom juna, očekujem da započnu razgovori o formiranju vlade. Mi smo spremni za to, zbog toga je bilo važno da imamo izborni program“, rekao je Pastor za Panon RTV.\nOn je poručio da imaju izgrađenu strategiju, sistem koji se zasniva na kontinuitetu, i ne misli da treba da ga menjaju.\nOn je podsetio da je reizabrani predsednik Srbije, Aleksandar Vučić, rekao u izbornoj noći, kao jedan od mogućih scenarija, „da SNS i SVM formiraju novu skupštinsku većinu”.\n“U izvršnoj vlasti prihvatili bismo položaje državnih sekretara i dobro bi bilo ukoliko je moguće da ostanemo u ministarstvima u kojima smo bili do sada“, poručio je Pastor.\nOn je podsetio da je na izborima za SVM glasalo 10.000 birača manje nego pre dve godine.\nDodao je da je njegova stranka zadovoljna i rezultatima parlamentarnih izbora u Mađarskoj.\n„Verovali smo da će Fides osvojiti većinu, ali da je neko pred izbore rekao da će osvojiti dvotrećinusku većinu, to se nismo nadali. Fides je dobio ono što nikada do sada ni jedna partija nije dobila, a to je tri miliona glasova kojima smo i mi doprineli“, ocenio je Pastor.\nPrema njegovim rečima, ova stranka je pred izbore, 3. aprila, formulisala tri politička cilja: da SVM potvrdi svoj politički legitimitet, pobeda Aleksandra Vučića za predsednika Srbije i pobeda Fidesa u Mađarskoj.\n„U Skupštini Srbije imamo manje mandata nego pre, sada šest mandata, ali smo potvrdili nivo našeg političkog legitimiteta. Izbori su se odvijali u drugačijim okolnostima nego pre dve godine, sada je u parlament ušlo sedam partija, od toga pet manjinskih i ni jedna nema većinu“, rekao je Pastor.\nPrema rečima Pastora, rezultati na biračkim mestima pokazuju da broj glasova koji je dobio Aleksandar Vučić odgovara zbiru glasova SNS-a i SVM-a na parlamentarnim izborima.\n„To je potvrdilo da vojvođanski Mađari drže reč, da se ne dešava da jedno pričaju a drugo rade. Mislim da je to jednako važno kao i pobeda predsednika Vučića“, smatra predsednik SVM-a.\nU stranačkim razgovorima SVM će u prvi plan, kako je naveo, istaći razvoj infrastrukture, poljoprivrede, evropske integracije, kao i pitanja ekologije i demografije.


Disco house zvezda Folamour ove subote u Beograd donosi energiju i novu muziku – CLUBBING.RS\nDisco house zvezda Folamour ove subote u Beograd donosi energiju i novu muziku\nMarch 9, 2022 • No Comments •Najave Vesti\nFolamour, francuski muzičar i nova disco house senzacija, nastupiće ove subote u novom Hangaru Luke Beograd. Podršku će mu pružiti miljenici lokalne klupske publike – Kristijan Molnar koji je poznat po setovima širokog spektra, od sporijih srceprajućih traka do plesne muzike i Luton mladi DJ u usponu, čiji se energični setovi baziraju na različitim stilovima house muzike.\nPred svoj povratak u Beograd Folamour je poručio: „Očekujem prelepu energiju i divne ljude otvorenog uma koji su spremni da plešu uz raznovrsne muzičke žanrove, kao što je to bio slučaj prošlog puta“.\nKada je reč o muzici i iznenađenjima koje je pripremio svojim fanovima, rekao je: „Nikada ne znam koju ću muziku puštati na žurci, pa će to biti zapravo iznenađenje i za mene, ali imam nekoliko neobjavljenih numera koje ću pustiti u subotu“.\nBeograd je posetio samo jednom, prošle godine, kada je zapravo došao zbog žurke na kojoj je puštao muziku, a svoje impresije našom prestonicom podelio je sledećim rečima: „Bilo je neverovatno! Predivan vajb! Žurka i ljudi na njoj su bili super, ali nisam imao dovoljno vremena da istražim grad, te sam veoma uzbuđen jer ponovo dolazim!“.\nFolamour se pozicionirao kao jedan od najperspektivnijih izvođača svoje generacije nakon tri hvaljena albuma i sada već legendarnog Boiler room seta. Njegova muzička pozadina veoma je raznovrsna i puna ostvarenja. Formalno muzičko obrazovanje stekao je svirajući bubnjeve, bas, gitaru i perkusije. Radio je sa Nacionalnim orkestrom iz Liona i bio uključen u širok spektar projekata, koji se kreću od popa do jazza. Kao rezultat toga, njegova muzika uvek je prožeta bogatim muzičkim stvaralaštvom, što njegov rad čini romantičnim, poetičnim i veoma emotivnim. On je izvođač koji crpi inspiraciju iz osnovnih vrednosti klasičnog housa, funka i disca, dodajući svoju specifičnu notu originalnosti. Folamourova maestralna produkcija može se čuti na najraznovrsnijim događajima i lokacijama, a objavljena je za veliki broj izdavačkih kuća, od All City do Classic i Church do Glitterbox, kao i za njegov lejbl FHUO Records.\nPrvi album „Umami” objavio je 2017, a usledio je i „Ordinary Drugs” dve godine kasnije, koji predstavlja još jednu ljubavnu priču koja usrećuje duše slušalaca. Njegovo poslednje i najobuhvatnije ostvarenje „The Journey” ugledalo je svetlost dana u junu prošle godine, koje jasno daje do znanja da se radi o inovativnom muzičkom pristupu. Sastavljen od dvanaest pesama koje jedna za drugom pričaju priču o Folamourovom muzičkom sazrevanju i pristupanju umetnosti iz više različitih uglova – „The Journey“ je više od klasične produkcije elektronske muzike. Pored preovladavajućih disco sintova, atmosferu stvara i pregršt raznoraznih instrumenata kao i izoštren fokus na vokalima koji dokazuje da je Folamour pre svega elegantni kompozitor. Ovakav pristup stvaralaštvu i album kao delo ostaviće dubok trag u svetskoj biblioteci muzike i pronaći mnogo ušiju koje će uživati u poletnom i melanholičnom zvuku.\nTags: Disco house zvezda Folamour ove subote u Beograd donosi energiju i novu muziku


Vi ste ovde: VIEW za vas Organizacija\nVIEW4 predstavlja složeni više-nivoiski softverski paket organizovan kao skup više programskih celina posebne namene koje su lakše za realizaciju i kasnije održavanje. Takve programske celine po potrebi medjusobno komuniciraju i razmenjuju podatke u skladu i uz poštovanje postojećih "dobro poznatih" programskih interfejsa: protokola, standarda i drugih sistemskih pravila. Ovakva "modularna programska organizacija" je u potpunosti primenjena "odozgo-do-dole" i obezbedjuje veliku fleksibilnost i skalabilnost u primeni, lakše održavanje sistema, i efikasniju i ekonomičniju implementaciju. Glavne programske celine čine:\nVIEW4 JEZGRO (CORE) – centralni i rezidentni deo aplikativnog softvera VIEW4, koji obezbedjuje potrebno programsko okruženje (tzv. "runtime" okruženje) za izvršenje ostalih programa i funkcionisanje celokupnog sistema VIEW4 SCADA.\nVIEW4 MODULI – veće zaokružene programske celine aplikativnog softvera VIEW4, koje su namenjene ispunjenju odredjenih zaokruženih zadataka (ili grupa zadataka) sistema VIEW4 SCADA.\nVIEW4 PLUGIN-i – manje programske celine aplikativnog softvera VIEW4, koje su namenjene ispunjenju odredjenih zadataka (ili funkcija) sistema VIEW4 SCADA. Glavna karakteristika plugin-a jeste "lakoća" u njegovoj primeni - kao što sam engleski naziv to i ilustruje, plugin (u slobodnom prevodu utikač) se može jednostavno "utaći" u VIEW4 aplikaciju, odnosno "istaći" iz nje.\nVIEW4 ALATI – veći broj programa za podršku sistema VIEW4 SCADA: konfiguracionih alata, editora, dijagnostičkih i programa za održavanje, drugih online i offline alata, kao i drugih pomoćnih programa.\nMnoge od navedenih programskih celina su projektovane kao "master/slave" aplikacije. Master/slave pristup obezbedjuje krajnje fleksibilnu alokaciju programa, uskladjenu sa primenjenom konfiguracijom sistema VIEW4 SCADA. Praktično to znači da se isti program može lako uklopiti u različita programska okruženja, bilo da je u pitanju isključivo lokalno okruženje, ili distribuirano okruženje sa medjusobnno dislociranim i udaljenim programskim celinama.


Mali Drenovac, živopisno seoce sa pedesetak kuća na obroncima Malog Jastrepca, na pola puta između Niša i Aleksinca, novi je dom jedinog srpskog Amiša Kristofera Petrovića (38), njegove supruge Jovane (27) i tromesečnog sina Teofila.\nPosle par godina provedenih u Srbiji dobio je srpski pasoš, a prilikom turističke posete Vrnjačkoj Banji upoznao je svoju sadašnju suprugu Jovanu. U Mali Drenovac preselili su se igrom slučaja, jer su u tom selu pronašli imanje kakvo su priželjkivali.\n"Porodična kuća Petrovića u Donjoj Studeni je odavno srušena tako da sam stanovao u iznajmljenom stanu u Niškoj Banji. Imam nešto zemlje u Studeni, ali je pogodna samo za vinograd, ne i za kukuruz i ovas koji nameravamo da sadimo. Tražili smo da kupimo imanje na jugu Srbije, blizu Studene i Niša i našli ga u Drenovcu", rekao je Kristofer Petrović.\nUz pomoć bagera i radnika koje su angažovali u selu, uveliko rasčišćavaju dvorište od ostataka stare kamene ograde. Namera im je da naprave novu ogradu, ali po ugledu na one koje su se nekada pravile oko srpskih kuća.\nPetrović je rođen u baptističkoj porodici, a amiškoj zajednici je pristupio kada je imao 23 godine i u amiškim zajednicama u Indijani i Virdžiniji živeo je sedam godina. Diplomirao je teologiju i istoriju i više godina radio je kao novinar za novine namenjene amiškoj zajednici.\n"Ljudi me pitaju da li sada sa suprugom i sinom živimo kao Amiši. Živimo slično. Živimo životom koji je negde između života Amiša, Amerikanaca i Srba. Nemamo mehanizaciju, kao što je nema ni većina Amiša, imamo dva radna konja, kao što ih imaju i Amiši. Imamo računar, a struju ćemo imati od solarnih panela. Pitaju me i da li sam Srbin, a ja ih pitam šta pod time podrazumevaju. Tvrdoglav sam kao Srbin, ali ne pijem rakiju, ne idem u crkvu i nemam slavu", izjavio je Petrović.\nJovana Petrović, nekada Cvetanović, navela je da su mnogi ljudi iz njenog okruženja bili iznenađeni kada im je saopštila da će se udati za Kristofera, prvenstveno zbog toga što ga je pre toga poznavala samo pet nedelja.\n"Predložio je da odemo na ručak i pristala sam, ali pod uslovom da sa nama pođe i moj otac pošto nisam želela da izađem s nepoznatim čovekom. Pre izlaska sam mislila sam 'ok, proći će i taj dan', međutim i nakon toga smo nastavili da se dopisujemo i viđamo. Ispostavilo da od njega stalno mogu da čujem nešto novo, interesantno. Moj otac je u potpunosti podržao moju odluku da se udam za Kristofera, kao što je podržavao i sve što sam do sada radila", rekla je Petrović.\nPrema njenim rečima, Mali Drenovac je dobro mesto za život, a osim njih, tu je još nekoliko mladih bračnih parova sa malom decom. Nedostaje, dodala je, autobuska linija tokom cele godine, jer sada autobus saobraća jedino tokom školske godine kako bi dva deteta iz sela mogla da otputuju do škole.\nPrvi komšija Petrovića, Slavoljub Đurđević rekao je da meštani Malog Drenovca u početku nisu znali da je napuštenu kuću i imanje u tom selu kupio srpski Amiš.